Prints, näitleja, Rumeenia märk - Eesti Ekspress\nKuum 18. september 2003\nPrints, näitleja, Rumeenia märk\nRumeenia prints Radu rääkis Kalev Keskülale ja Harry Liivrannale oma kodumaa kauniks suurriigiks Euroopas.\nREISIB MAAILMAS, ET RUMEENIAT EUROOPANA REKLAAMIDA: prints Radu (keskel) ajakirjanikele tarkust jagamas. Tiit Blaat\nVaikse ja maheda häälega, sinist klubipintsakut kandev mustaverd mees jalutab saatjaskonnaga Dunkri laos veinikastide vahel. Dunkril on kuuldavasti Rumeenia veinide maaletoomise monopol ja sellepärast on prints pärast riigijuhtide külastamist ka veinifirmast läbi astunud.\nPrints on kõigist peajagu pikem, kõneleb rõhutatud tagasihoidlikkusega väga head inglise keelt. Tema pikk nina meenutab vanade Saksa-Rooma riigi keisrite portreesid. Hamletit mängimas teda hästi ei kujutle, ta on selleks liiga kogukas ja neuroosivaba, aga haidukipealikuks Rumeenia filmi on see mees justkui loodud.\nEestlased ei tea Rumeeniast just palju. Riigist, mis oma nimes säilitanud mälestuse Rooma impeeriumist. Meie teadvuses on see mahajäänud maa, mis ägas kaua Dracula-Ceausescu võimu all ja millest meie riik tunneb ennast kindlalt üle olevat.\nSelline huvipuudus võib olla lühinägelik. Rumeenia on suur (23 miljonit elanikku, 237 000 ruutkilomeetrit) riik soojas Euroopas. Rumeeniaga tasuks sõprust pidada.\nMille järgi tuntakse Rumeeniat teie arvates üle kõige maailmas?\nSpordi järgi, ma arvan. Jalgpallurite järgi.\nMitte Dracula järgi?\nEi, Dracula on väljamõeldis. Selline karakter, keda tuntakse välismaal, ei eksisteerinud kunagi. Sel legendil on väga vähe tegemist Rumeeniaga, sest Dracula üldtuntud tegelaskuju modelleerisid paljud välised lisandid. Legend põhineb vaid reaalsel nimel Vlad Dracul, aga ma arvan, et Dracula legend on tüüpiline Ameerika liialdus. Nagu Disneyland.\nMilline on teie isiklik seisukoht küsimuses, kas tänapäeva Rumeenia on monarhistlik ja kas teie äial on šanss troonile naasta?\nRumeenia ühiskond on muutuste keerises nagu kogu maailm. Tänapäeva arusaam riigist, tema funktsioonidest ja valitsemisviisidest, sealhulgas monarhistlikest, on täielikult muutunud. Minu äia ei käsitle keegi poliitilise alternatiivina, sest ta on alati olnud osa Rumeenia elavast ajaloost. Ta oli ainus kuningas, kes oli Euroopas võimul kommunistide ajal, 1944-1947. Need kolm aastat mõjutasid tugevasti kogu tema elu: ta on õppinud, et peab olema usaldusväärne kõigile enda ümber, kuid et ei tohi ise usaldada kedagi.\nNüüd, kus ta on 82 aastane, on tema elu peamiselt tagasivaatav. Tal pole enam midagi kaotada, sest ta kaotas kogu oma vara 1947, nii et ta on väga hea eeskuju rumeenlastele. Nii et see on alus, mille tõttu on vabariiklikul Rumeenial võimalus suhestuda monarhiaga, mille liikmed just praegu naasevad ametlikku võimuaparaati.\nVõin öelda ainult niipalju, et 51 protsenti elanikest tunneb sümpaatiat kuningavõimu esindajate kohalolu vastu. Ja ma ei usu, et oli näiteks juhuslik, et meie naabermaal Bulgaarias sai endisest kuningast peaminister. See tähendab, et sellisel pöördel oli põhjus.\nKuid millist identiteeti omab tänapäeval Rumeenia kui romaani keelkonda kuuluv maa? Tunneb Rumeenia teatud ühtekuuluvustunnet vahemeremaadega?\nJah, tunneb küll, kuid see tähendus on märksa laiem. Tänu ajaloolistele ja geograafilistele tingimustele ümbritsesid Rumeeniat alati suuremad ja tugevamad maad - Austria-Ungari, Ottomani impeerium, Vene impeerium ning sel põhjusel pidi Rumeenia orienteeruma läänele. Ehk omama tugevat ja üksikisiku aktiivsusele orienteeritud tsiviilühiskonda ning mitte kunagi alla andma.\nKui ma vaatan teie maad ja teisi Põhja-Euroopa riike, Hollandit, Taanit, Norrat, Rootsit, Soomet ja teid ümbritsevaid maid, siis arvan, et teil on alati olnud väga, väga tugev ühiskondlik elu. Neid väärtusi austati alati ka meie riigis. Nii et kuigi me tunneme kokkukuuluvust vahemeremaadega, sest me oleme “ladinlased”, teame me väga hästi, kuidas olla läänelikud ja globaalselt Euroopale orienteeritud.\nTelekanalites Euronews, Mezzo, Arte jooksevad praegu reklaamid George Enescu festivalist Bukarestis. Kas sellise reklaami eest maksmine ei ole nii vaesele maale nagu Rumeenia natuke kallis lõbu?\nLas ma küsin teie käest midagi. Kuidas oli võimalik see, et kommunistliku režiimi ajal oli Lääne-Euroopa täis suurepäraseid Rumeenia artiste? Kuidas oli võimalik, et pärast Esimest maailmasõda, milles Rumeenia kaotas 10 protsenti elanikkonnast, läks ainult kümme aastat ning Rumeenia muutus üheks Euroopa edukamaks maaks? Kuidas Rumeenia suutis luua George Enescu tolle kohutava sajandi alul, mil polnud isegi leiba laual? Ja Mircea Eliade ja Brancusi ja Elvira Popescu? Kõik need inimesed lõi vaene maa, just siis kui oli kaotanud kõik! Nii et Rumeenia leiab alati raha Enescu festivaliks. Alati. Ka nüüd on meil maailmakuulsaid artiste, kes on üles kasvanud vaesel maal, olles kommunistliku režiimi produktid! Nagu näete, paradoksid eksisteerivad endiselt.\nMida teie kui rumeenlane mõtlete praegusest Moldaaviast?\nSee on tunnete kombinatsioon. Tunnen palju kurbust, et selline kaunis ala peab taluma sellist alandust. Rumeenia on teinud viimased 14 aastat Moldaavia jaoks palju. Sellest ei aita, kuid ka meie võimalused on piiratud. 1990. aastad olid seisukohavõttude aastad nii meie regioonis kui läänes. Ka lääs ei osanud alul meiega suhestuda ega näha, kuhu me läheme. Polnud ju meilgi kerge ärgata sellest õudusest, milles Rumeenia viibis 1980. aastatel. Pole ime, et läänel on meid raske omaks võtta, sest me ei vasta nende standarditele. Kuid see pole ainult meie süü - pean silmas viimast viitkümmet aastat.\nSama juhtus Moldaaviaga. Kogu Rumeenia on täis võimatuid olukordi, näiteks 1815 otsustasid Venemaa ja Türgi Rumeenia vürstiriigid Valahhia ja Moldaavia lihtsalt jagada ning ainult okupatsioonivägedes puhkenud epideemiad segasid Rumeenia jagamist. Kaheksa aastat hiljem ühinesid aga vürstiriigid ühtseks riigiks. Nii et Moldaavia on meie ajaloo valus küsimus.\nMeie siin Eestis muretseme väga oma imago pärast, mõtleme välja selliseid toredaid lauseid nagu “positively transforming” või “pure nature”. Kas Rumeenias tegeldakse riiklikul tasemel samuti oma imagoga?\nMa alustaksin komplimendist: Rumeenia vaatab teile kui oma eeskujule. Holland, Taani ja Eesti – te olete alati nagu eliitmaad, oskate ennast tõsiselt ja hästi väljendada. Teil on Rumeenias hea imago.\nKui aga rääkida imagost kui oma maa mügivahendist, siis ma pole sellest väga huvitatud. See oleks ju nagu foto, mis kaotab värvi. Mul isiklikult kui kuningliku perekonna liikmel on kohustus esindada Rumeeniat realistlikult. Nimetaksin seda peegelduseks, mitte imagoks.\nOn teil ka kontakte Rumeenia veinitööstusega?\nAinult fakt, et Rumeenia vein, mida meile täna serveeriti, on pärit minu sünniaastast – 1960.\nMeie põlvkonnal on häid mälestusi Murfatlariga!\nOo, see on tõesti suurepärane poolkuiv magus vein. Kuid oma positsiooni tõttu ei tohi ma siinkohal eelistada üht veini teisele.\nPrints Radu von Hohenzollern-Veringen\nRumeenia näitleja, kirjanik ja prints Radu Duda sündis 7. juunil 1960 Iasi linnas.\nNäitlejakarjääri alustas oma sõnul neljateistkümneselt. 1984 lõpetas Bukaresti Teatri- ja filmiinstituudi. Teinud näitlejatööd 25 aastat Euroopas, Ameerikas, Aasias ja Aafrikas.\n1993-96 oli Rumeenia puuetega lastele kunstiteraapiat pakkuva organisatsiooni eestvedaja.\nAbiellus 1996 Šveitsis paguluses viibiva Rumeenia kuninga Mihai I vanima tütre kroonprintsess Margaritaga (sündinud 1949) ja sai printsitiitli.\n2002 lõpetas Rumeenia Rahvusliku Kaitse Kolledži ja sai ohvitseriauastme.\nRumeenia valitsuse otsusega on prints Radu von Hohenzollern-Veringen Rumeenia valitsuse eriesindaja integratsiooni, koostöö ja jätkusuutliku arengu alal, andes aru otse peaministrile. Tema ülesanne on aidata Rumeenial ühineda Euroopa Liidu ja Natoga, meelitada Rumeeniasse välisinvesteeringuid ja tutvustada Rumeenia kultuuri. Kõige lühemalt öeldes toota Rumeenia positiivset kuvandit kogu maailmas, olla (üks) Rumeenia märk.


USA linn keelas pudelivee müügi | Evel\nUSA linn keelas pudelivee müügi\nUSA Massachusettsis asuv Concordi linn keelas esimese omavalitusena ühendriikides ära pudelivee müügi.\nPudelivee keelule eelnes ühe kohaliku aktivisti algatusel toimunud kolmeaastane kampaania, kirjutab Huffington Post. Aktivist soovis piirata jäätmete teket ning vähendada fosiilsete kütuste kasutamist. 2010. aastal New York Postile antud intervjuus selgitas 80ndates aastates Jean Hill, et pudelivee tootjad kurnavad kõigile kuuluvaid põhjaveekihte ning müüvad selle inimestele tagasi.\nKampaania korraldajate sõnul kulub aastas 17 miljonit barrelit naftat, et toota ainuüksi USA jaoks kuluvaid plastikpudeleid. «Sellest kogusest piisaks aastas 1,3 miljonile autole,» väidavad keelu pooldajad. Nende veebilehel on ka kirjas, et 2007. aastal tarbisid ameeriklased 50 miljardit pudelit vett. Vaid 23 protsenti taarast jõudis taaskasutusse.»\nConcordi kodulehel on teade, et alates 1. jaanuarist on keelatud mittegaseeritud ja maitsestamata üheliitristes või väiksemates PET pudelis joogivee müük.


Rein Lang - Lapsesuu või PR-guru? - Äripäev\nRein Lang - Lapsesuu või PR-guru?\nAiri Ilisson 02. veebruar 2007, 00:00\nTänavu poolesajandat sünnipäeva tähistav Rein Lang on mees, kes rabab ootamatute arvamuste ja tegudega sõna otseses mõttes jalust. Ta teeb seda säärase jõuga, et leiab iga kell rohkelt toetajaid ja veelgi rohkem vastaseid.\nAvalikkusega manipuleerimine ei ole Langile mingi probleem - ta on lobeda jutu ning alati oma arvamusega. Lang on üks neist ministritest, kelle mobiiltelefoni number on iga teise kirjatsura märkmikus ning kes alati leiab kas või minuti, et ajakirjaniku küsimustele vastata. Avatus on hea PRi võlusõna ning seda Lang teab.\nMinistrihärra kabinet Tõnismäel on küllaltki tagasihoidlik. Laud, kus lauaarvuti kõrval seisab sülearvuti, on piinlikult korras. Alluvad kiidavad, et koostöö sujub kenasti: minister reageerib probleemidele hästi kiirelt, vastab meilidele kas või öötundidel.\nSiniste nahkdiivanitega kabinet, kus Lang külalisi vastu võtab, ei toretse just hiigelluksuses. Ühes nurgas tiksub suur antiikkell ning presidendi portree ja maakaardi kõrval hakkab silma setode kingitus - puust loosung, mille sõnumit aga välja ei loe.\nKui mainida seda loosungit juba 1979. aastal malevapäevil Langiga tutvuse sobitanud praegusele elukaaslasele Ulvi Kuusele, on kohe selge sott, kust kingitus pärineb. Nimelt meeldib Langile Kuuse sõnul kangesti reisida, kuid mitte ainult välismaal. Viimasel ajal on perekond vabad hetked pühendanud Eestimaa külaelu eri tahkudega tutvumisele. Näiteks suvel üllatas Lang mõttega minna jalgratastega Kihnu. Teoks see idee ka tehti.\n"Setomaal oma sõprade juures oleme palju käinud, ööbinud põrandal ning elanud ilma elektrita majades nagu sealkandis kombeks," jutustab Kuusk. Lang ei ole mugavuste puudumise üle kurtnud.\nKui vähegi aega jätkub, algab ja lõpeb Langi tööpäev maalt - Lohusalus asuvast mereäärsest Heli külast, kus pere kümne aasta eest suvila majaks ümber ehitas. Idüll on seal täielik: maja ümber elab neli oravat ja üle muru jooksevad jänesed nagu teletupsumaal. Suvel käib põder meres ujumas ning tuleb vaadata, et kits auto ette ei hüppa.\nÜhe 40minutilise intervjuu käigus on Langilt kõike seda üpris keeruline teada saada, sest alati stiilset vesti kandva ministri ülevoolavasse juttu vahele segada pole kergete killast ülesanne. Paraku on Lang jutusoonel all- ja pealilma väidetavast kohtumisest keskkriminaalpolitseis. Selle üle kurdab ka mitu tuttavat - kui Lang jutujärje enda kätte saab, on teda sealt raske kõrvale kallutada. Enamasti ei teki küsimustki, kes siis tegelikult vestlust juhib, Lang haarab ohjad oma kätte ega anna neid enam käest.\nHobide kohta viskab Lang mokaotsast: teater. Mis sellest, et ise ei jäta naljalt ühtegi uut tükki vahele. Tuttavad imestavad, kus ta küll selleks aega võtab - viimati käiski just komöödia "Beautiful Bodies" esietendusel Tartus.\nMolekulina liikuvaks ideede generaatoriks nimetatud Langi saavutuste loetellu kuuluvad 1992. aastal esimese eraraadiojaama Kuku käivitamine ning hiljem lisandunud raadiojaamad Uuno ja Elmar.\nRaadioasjandus on Langile tänu raadios töötanud isale hea tuttav juba lapsepõlvest. esimest korda proovis ta kätt viiendas-kuuendas klassis, mil tegi kaastööd Eesti Raadio soomekeelsetele saadetele. Ühtlasi miksis sõbraga omavahel pilasaateid kokku.\n"Võitma peab, siis vilistad ise mängu," hindab Lang käimasolevaid valimisi. Ta ei tea veel, mis tulevik toob, kuid - "Nagu vanasõnagi ütleb: kui jääd liiga kauaks ühte kohta, rikud selle ära," on härra optimistlikult muutusteks valmis. Tulevikus tahab Lang oma vempudest kirjutada raamatu, eeskujudeks Jaan Kaplinski ja Gabriel Garcia Marquez.\nEsmaspäeva hommik algas Tõnismäel kihina-kahinaga. Muidu nii rahuliku maja kolmandal korrusel ministri ukse taga koperdas hulk ajakirjanikke. Nad kõik tahtsid üht - kommentaari ministri sama päeva Postimehes ilmunud arvamusloole. Kas PR-trikk või mitte, kuid Lang oli teinud geniaalse, iga poliitiku valimiseelse unistuskäigu ja sattunud n-ö lambist meedia tähelepanu tulipunkti.\nAlgsest Postimehe tekstist võis välja lugeda, et keskkriminaalpolitseil on allilmaga sidemeid. Terve päeva oli Lang varmas selgitama, et ta juhtis tähelepanu hoopis laiemale eetilisele probleemile ning Postimees oli sellekohase lause "kogemata" välja toimetanud.\nRiburada käisid pärimas Aktuaalne Kaamera, Äripäev, Kanal2, TV3. Tulemus avaldus juba õhtul, mil AK pühendas teemale pool saadet.\nKaks päeva hiljem oli Postimehes avaldatud kolumn kogunud intriige, oletusi, kriitikat Langi aadressil nii opositsioonist kui ka koalitsioonist, nii ärimeeste kui ka ametnike ridadest.\nIsamaa ja Res Publica üks juhtfiguuridest Juhan Parts ristis Langi "kehkenpüks jäneseks". Pikaaegne keskkriminaalpolitseinik Koit Pikaro Keskkerakonna ridadest nimetas Langi "lärmakaks reformistlikuks lapsesuuks", kes teeb kavalat suitsukatet võimalikule rahaküsimisele raudtee erastamisel.\nIseenesest pole teravas toonis arvamusartiklis midagi üllatavat. Minister Lang on tuntud oma terava keele ning mõtete- ja sõnaderohkusega, kannab ta ju mitteametlikult Kuku raadio keskpäevase "vihkamise tunni" esiküüniku tiitlit.\nOmeti on mees viimasel ajal pehmemaks muutunud ning taltunud. Kraadi võrra teravamaks läheb jutt vaid siis, kui see kaldub poliitikutele. "Tuleb kindlalt võidelda profašistliku uuskonservatismiga, mille loosungiks on "Vali kord!"," põrutab Lang. Oma konkurentide ja vastaste osas Lang väljendeid ei vali.\nKolme aasta eest ajakirjanikelt Eesti meedia vaenlase tiitli saanud Rein Lang on väitnud, et kultuuriministeeriumi tööd parandab vaid granaat, ning sõimanud läbi poliitik Marko Mihkelsoni, kui too kritiseeris "Välismääraja" saates Langi erakonnakaaslast Kristiina Ojulandi.\nÄrimees Kilk võrdleb Langi otseütlejalapsega Anderseni muinasjutust "Kuninga uued rõivad", kelle suust lõpuks tõde kuuldakse.\n"Kui kellegi kohta Eestis öelda "hüperaktiivne", siis Langi kohta kehtib see kindlasti," lisab Kilk, kes tahaks igalt poliitikult kuulda rohkem kriitikat oma haldusalal.\n"Mitte sellist lääge-magusat moosi, mida nagu nõukaaegsest Kosmose marmelaadituubist iga päev pressitakse," lisab ta.\nReinul on komme tihti häält tõsta, aga kuna minu kombed on täpselt samasugused, oleme omavahel sulnilt läbi saanud. Olen temaga partner olnud kauem kui ükskõik kes teine. Lang on ülimalt aus, ka võõra rahaga ümber käimisel. Ja ta pole poliitikuna kõigesööja nagu paljud teised seal Toompeal. Nii et mu vana semu tundlikkus ja ausus on nüüd tänu tema positsioonile saanud vabariikliku tähtsusega omadusteks. Pane edasi, Reinu-onu!\nOsa poliitikuid peab Reinu küll panikööriks. Aga vaadakem, kuidas üks või teine võimukandja tema avaldusele reageerinud on. Ma näen osas reaktsioonides selgelt närvilisust ja äratundmist.\nMe peaksime justiitsministri sellisesse avaldusse väga tõsiselt suhtuma ja avatud silmadega enda ümber vaatama. Korralikel inimestel, sh poliitikutel ei ole mingit vajadust suhelda kahtlase taustaga inimestega. Kui mõni poliitik seda siiski teeb, peab ta tõsiselt kaaluma, kummal poolt trelle ta oma tulevikku ette kujutab.\nTunnen Reinu tema omaaegsest meediamaailmast, mitte poliitikuna. Ta ütleb välja asju, mida teised mõtlevad. Ta on otsekohene ja hea huumorisoonega. Rein on alati julgenud välja tulla ideedega, mis tekitavad diskussiooni. Seda konkreetset juhtumit ei tea ma üldse, kuid eks tal ole vastaseid. Poliitikamaailmas pole paraku nii, et ütled midagi ja kõik plaksutavad käsi.\nEestis on asju, millest paljud teavad, aga avalikkuse ees pole kombeks rääkida. Ometi on aegu, kus selgitus on vajalik. Kui organiseeritud kuritegevus ründab avalikult, tunneb ta end järelikult enesekindlalt. Miks? Kellele ta toetub? Ei mäleta, et viimastel aegadel oleks ühegi poliitiku väljaütlemised sellist valulist reaktsiooni põhjustanud, järelikult tabas Lang kümnesse või vähemalt "musta", kui laskurite keeles väljenduda.\nTunneme teineteist ammustelt ühistelt malevapäevadelt. Tegin Väinamere staabis kunstnikutööd ja liikusime samas sõpruskonnas. Juba seal oli ta suhteliselt ettearvamatu, uudishimulik ja teda jagus alati kõikjale. Ka praegune Rein on samamoodi täiesti etteaimamatu inimene. Igal nädalal juhtub midagi ootamatut, kuigi peaksin ju olema harjunud.\nMulle sümpatiseerivad väga tema laialdased huvid. Ta on teatri, muusika ja kino uute asjadega alati kursis ja oskab kaasa rääkida.


Huvikeskuse kevadkontsert täitis hinge kauni muusikaga Huvikeskuse kevadkontsert täitis hinge kauni muusikaga\n/Huvikeskuse kevadkontsert täitis hinge kauni muusikaga\nHuvikeskuse kevadkontsert täitis hinge kauni muusikaga\nHuvikeskuse kevadkontserdil 18. mail esinesid klaveri- ja kitarriõppe õpilased. Esinejaid oli rohkesti ning ligi tunniajasel kontserdil vaheldus klaverimäng kitarrihelidega.\nKontserdi avas huvikeskuse juhataja Karin Pae, kes tunnustas kõiki usinaid õpilasi. Kitarriõpetaja Jaan Varts juhatas sisse kõige nooremate esituse, kes alles eelmisest sügisest on pillimängu õppinud. Hoolimata lühikesest tutvusest kitarriga, kõlasid palad suurepäraselt. Järgnesid juba pikemat aega pilliga tutvust teinud õpilased, nii Jaan Vartsi kui ka Ain Vartsi õpilaste hulgast. Suuremate õpilaste väga professionaalne mäng näitas kauaaegset harjutamist ning pikaaegset pühendumist pilliõppele.\nKlaveriõpetaja Maret Kaldmaa käe all õppinud esinejad olid nii algajad klaveri õppijad kui edasijõudnud. Õpilased mängisid selgeks õpitud palasid keskendunult, tasakaalukalt ja nauditavalt. Kontserdi lõpetuseks esitas klaveriõpetaja kauni Beethoveni klaveripala.\nIga esituse lõppedes oli publik toetav ning tunnustas aplausiga õpilaste pingutusi. Kindlasti sütitas imepärane kontsert nii mõnelgi kuulajal muusikapisiku, mida saab huvikeskuse pilliõppes juba sügisest edasi arendada.


PÖFF avalikustas esimesed debüütvõistluse filmid | Diktor\nPÖFF avalikustas esimesed debüütvõistluse filmid\n11. okt. 2018 kell&nbsp15:21\nRupskiooperi elementidega Vene must komöödia ja ajaloolisel kurioosumil põhinev Sloveenia draama on esimeste debüütvõistlusfilmide seas, mille Pimedate Ööde filmifestival välja kuulutab. Siinse regiooni kõige olulisema filmifestivali alguseni jääb veidi rohkem kui kuu.\nSeitsmest esimesest debüütfilmide võistlusprogrammi filmist on viis pärit Euroopast ja kaks Aasiast. Euroopat esindavad Sloveenia režissööri Miha Mazzini „Kustutatud”, Vene režissööri Kirill Sokolovi „Kärva maha, paps!”, Saksa režissööri Henning Gronkowski „Yung”, Taani režissööri Josefine Kirkeskovi „Pääsemine” ja Leedu režissööri Ernestas Jankauskase „Saša oli siin”.\nIraani filmikunsti esindab Nima Yari „Kejal” ja Jaapani filmikunsti Ryo Kawasaki „Raisatud munad”.\nNelja linateose puhul on tegemist maailma- ja kolme puhul rahvusvahelise esilinastusega.\nVene film „Kärva maha, paps!” on kodumaal juba võitnud Viiburi vene filmide festivali „Aken Euroopasse” peaauhinna.\nKogu debüütfilmide võistlusprogrammi avalikustab PÖFF 25. oktoobril.\nMilline ajalooline kurioosum: 1992. aastal kustutati üleöö äsja iseseisvunud Sloveenia kodanike nimekirjast korraga 25 000 inimest! Ametlikult pole enam olemas ka Serbias sündinud Anat, kes paraku just sel ajal sünnitab. Ta kaotab õiguse oma lapsele, kelle vastane riik kuulutab orvuks. Kafkalikus labürindis ekseldes võitleb naine oma õiguste eest.\nKui vaid Quentin Tarantino seda näeks … Noormees, vasar käes, läheb pruudi õhutusel tapma tulevast äiapapat. Rupskiooperi elementidega must komöödia, teravmeelne Vene elu satiir. Viimase aja üllatavamaid Vene filme. Viiburi festivali võitja.\nFilm, mis sööstab peenutsemata seksi, narkotsi ja rokenrolliga täidetud saksa hilisteismeliste ellu. Neli 16–18-aastast tüdrukut keset Berliini pulseerivat ja hedonistlikku subkultuuri, millest avalikkus pigem vaikiks. Realistlik ja karm kujutus „kadunud põlvkonnast” – põlvkonnast, kellel on elus lahti kõik teed, aga kes pole (veel) leidnud sellele mõtet. Film on äärmiselt ehe, sest põhineb režissööri isiklikul kogemusel. „Ma ei ole selle üle uhke, aga ma ka ei kahetse midagi,” on öelnud Henning Gronkowski aja kohta, kui ta ise sellesse põlvkonda kuulus.\n30-aastane Junko tahab jääda üksikuks. Aoi´d vastassugupool ei huvita. Kumbki ei tunne ennast suletud Jaapani ühiskonnas hästi. Film inimestest, kes tegutsevad väljaspool Jaapani traditsioonilisi norme, mille järgi abielu ja laste saamist peetakse elus kõige tähtsamaks.\nMärksõnad: eesti, Elisa blogi, filmid, pöff


Kennel Ice and Fire » Cayring Carroll Cathay – Lauren\nCayring Carroll Cathay – Lauren\nMeie kooselu, nagu öeldud, sai alguse tänu meie (isastele) koertele. Juba perena, hakkasime otsima koera, kes oleks võrdselt meie mõlema oma. Otsustasime, et sel korral peaks ta olema emane, ja pärast pikki arutelusid, jäime peatuma kuldsetel retriiveritel. Lauren, sündinud 9. oktoobril 2005, tuli meie juurde kennelist Cayring Tallinnast.\nEsimesest hetkest meie kodus sai Laurenist meie koerakarja alfaemane. Iseenesest ei ole see halb, kuna ta on kasvanud väikesest huligaanist korraliku käitumisega koerapreiliks- aga milline kutsikapõlv tal küll oli!!! Meil tuli täita auke betoonseintes, vahetada tapeet ja vaipkate põrandal pärast seda, kui Lauren sai küllalt vanaks, et mõista, miks pererahvas peab aeg-ajalt ka tööl käima. Praeguseni on alles kollektsioon esemetest, mille ta osaliselt purustas- minu kleit, mõned jalatsid, riidepuu, madrats, villane tekk, kui nimetada vaid mõningaid- ja me ei saa kollektsioonile lisada täispuitmööblit, mis on hetkel veel kasutuses. Mõistuseletulek oli Laureni puhul äkiline ja sellega täitis ta kõik lootused, mille olime pannud pehmetele kasvatusmeetoditele: ühel ilusal päeval ta lihtsalt lakkas olemast nuhtlus neljal käpal ja hakkas kuuletuma käsklustele, mis talle olid õpetatud. Ja siis alustas ta väikese kutsika kasvatamist- tõsise distsipliini vaimus!\nLaurenile planeerisime säravat näitusekarjääri, kuna ta pärineb tituleeritud vanematest. Paraku ei ole tähelendu tulnud- Lauren on kohtunike sõnutsi liiga hapra kehaehitusega ja ka kasukas võiks olla lopsakam. Ent tüdruk teab ise oma väärtust- ma pole kunagi näinud koera, kel oleks suurem rõõm enese näitamisest- ta NAUDIB näitusi, naudib esinemist ja on kõigilt kohtunikelt saanud kiidusõnu oma temperamendi kohta. Teatud mõttes on Lauren läbilõige minu enda teekonnast algaja händlerina- me alustasime kehvavõitu koostööst ja järk- järgult teineteist tundma õppides oleme jõudnud täiesti uuele teineteisemõistmise tasandile, saades viimastel kordadel kohtunikelt kiita ka oskusliku händleritöö eest. Me oleme meeskond- ja naudime mõlemad seda tunnet.\nLisaks koertenäitustele, armastab Lauren aias jooksmist ja tal on äärmiselt tugev kättetoomisinstinkt- palli või pulga järele võiks ta nõrkemiseni joosta (palavate ilmadega tuleb teda lausa tagasi hoida)!\nLauren on sündinud 09.10.2005.\nLaurenile nime valimine oli päris peamurdmine. Alates temast, on kõik meie kutsikad saanud oma hüüdnime tõsise hääletamise käigus; kandidaate on terve hulk ja need käiakse tavapäraselt mitu korda üle, enne kui leitakse sobiv variant. Ka Laurenile oli meil mitu head kandidaati, muuhulgas Pipi ja Ronja. Ent siis tuli meil järsku idee nimetada ta ühe meie lemmikjalgpallimeeskonna tolleaegse mängija järgi ja Laureniks ta lõpuks ka sai, ehkki tema hilisemat iseloomu arvestades oleks ka Pipi lausa suurepäraselt sobinud.\nLaureni kirjeldades tuleb esimesena pähe sõna “suur”, kuigi kehalt on ta oma tõu kohta pigem väiksevõitu. Tema on just selline, kelle kohta öeldakse “suur vaimult”. Pöörase kutsikapõlve järel tuli rahunemine, koer õppis oma väärtuslikke omadusi kasutama ja välja näitama. Pärast rida “väga häid” ja “häid” hindeid näitustelt on hakanud viimaks tulema ka “suurepärased”- aga see on üksnes väline ilu! Lauren on üks neid koeri, kes on kõige enam kaotanud selle tõttu, et tema omanikud on algajad ja kogenematud. Me ei osanud temas näha töökoera, ehkki ka Laureni ema ja vanaema ning eriti muidugi tema isa on end näidanud heade tööomadustega koertena. Esimest korda sai Lauren treeningplatsile viidud juba kolme ja poole aasta vanuses ja isegi siis lihtsalt nalja pärast- majja tuli sportkoera kutsikas, kellega peremees treeninguid alustas, ja selle kõrvalt tekkis mõte ka Laureniga “lihtsalt korraks proovida”.\nMeie treener aga sattus temast lausa vaimustusse ja nõnda jäimegi edasi töötama. Muide, Laureni hiilgavaid tööomadusi on märganud isegi kohtunikud näituseringis; näiteks proua Ing-Marie Hagelin pidas Valga näitusel 2009. aasta suvel oluliseks perenaisele eraldi suusõnal rõhutada, et tegemist on väga hea töökoeraga. Kuulekuskoolituse esimese astme eksami sooritas Lauren 2009. aasta sügisel juba koos treeneri proua Marika Mikuga- pärast suviseid osalemisi algajatele mõeldud kuulekuskoolituse võistlustel andis perenaine endale lõpuks aru, et kui ta tahab, et Laurenil oleks võimalus saavutada koolituses mingeid tõsiseltvõetavaid tulemusi, peab selle koeraga treeninguid jätkama isik, kes oskab koera häid omadusi vääriliselt realiseerida. Lauren on äärmiselt kiire, energiast pulbitsev koer, kes vajab kaaslast, kes suudaks temaga sammu pidada. Nõnda, pärast kolme kuu vältel “pikapäevarühmas” käimist (hommikul viisime koera trenni, õhtul tõime koju), saavutas tüdruk esitusega, mis oleks au teinud igale teenistuskoerale, oma eksamitulemuse 95 punkti. Nüüdseks on sooritatud ka II ja III astme tulemused.\nLaureni saleda ja hapra kehakuju osas on ta saanud kohtunikelt varasematel aastatel ohtralt kriitikat. Samas kõik koeraspordiga seotud inimesed on tema taljejoont eeskujuks seadnud Kutsikapõlves sõi Lauren Roburi kuivtoitu, hiljem oleme korduvalt proovinud marke vahetada, leidmaks midagi, millega koera kosuma saada- sest nooremas eas ka napivõitu karvkate lasi tal tõesti kõhnavõitu paista. Figuur muutus täidlasemaks Platinumi kutsikatoiduga, mida me sõime umbes aasta vältel. Hiljem sai see vahetatud Bewi vastu, mida söövad nüüdseks ka teised meie sportivad koerad- ja see tundub samuti hästi sobivat. Lisapaladena saab Lauren ampsu enamikest toitudest, mida peres süüakse- ja meie majas tõesti ei ole probleemi nimega “isutu koer”!!!\nLaurenil on mitmeid isikupäraseid harjumusi. Talle meeldib kallistada- tagumistel käppadel seistes põimib ta esikäpad ümber inimese puusade ja seisab niiviisi hoides tükk-tükk aega liikumatult. Tal on ka väga omane poos, mida meie peres kutsutakse “suslikumängimiseks”: tagajalgadel kükitades sirutab ta esikäpad rõhtsalt ette, toetudes kas ühe või mõlema käpaga mingile pinnale või ka inimese käele. See on väga naljakas.\nLaureni lemmiktegevuseks on esinemine- ükskõik, kas näitusel või treeningplatsil, aga tema tahab särada! Ja ta särabki- sest säärast vaimustust ja indu, nagu on täis tema silmad, ei näe just sageli. Kui parajasti ei ole võimalust eputada, siis võib ju ka aias ringi tuuseldada või lesida ja lasta end kõhu alt sügada. Ent näidake Laurenile vaid trennirihma või näituseasjade kotti- ja sellel koeral on kellaajast sõltumata uni läinud ja silm säramas! Kui juhtub olema näitus, millel osalevad teised meie pere koerad, võib Lauren kogu õhtu mossitada ja nurgas aeg-ajalt südantlõhestavalt ohata ning välja ilmub ta siis alles söögiajaks- kuidas te võisite mind koju jätta?!\nAsjad, mis Laurenile ei meeldi, võib kokku võtta ühe sõnaga- autosõit. Praeguseks, kui peres on oma auto, on ta hakanud seda seostama treeningute ja näitustega ning läheb autosse omal käpal ja päris reipalt. Endistel aegadel, kui näitustel käidi tuttavate pakutud küüdiga, tuli teda aga sülega autosse tõsta ja ka siis reisis ta parema meelega omaniku süles kui pagasipoolel. Lepitada Laurenit autosõiduga on olnud kõige raskem selle koera õpetamise juures, aga praeguseks on see takistus ka õnnelikult ületatud. Meid ootavad suured teod.\nAastal 2011. sai Lauren, keda seni naljatamisi Suureks Emaks kutsusime, ka tõepoolest emaks. Koostöös kenneliga Windalas´s (suur tänu siinkohal Anna-Maijale ja Joukole!), sündis 9. aprillil kuus imearmast kutsikat. Laureni tervis oli kogu tiinuse ajal hea ja kutsikatele jätkus piisavalt piima, ka taastus ta sünnitusest imetlusväärse kiirusega. Ehkki noored, ilmutavad kõik kuus kutsikat juba praegu häid iseloomuomadusi ja tõsist tegutsemistahet, on energilised ja innukad- nagu me Laureni ja Rolle lastelt lootsimegi. Seetõttu oleme otsustanud, et vaatamata sellele, et Lauren saab sügisel juba seitsmeaastaseks, planeerime talle käesoleval aastal siiski veel teise pesakonna.\nLaureni terviseuuringud ja saavutused\nLauren Uniteddogs lehel


March, 2018 | Finesta\nLigikaudu kaks kolmandikku eestimaalastest arvab, et Eesti ei vaja väljastpoolt Euroopa Liitu pärit tööjõudu. Nii selgus pool aastat tagasi Ühiskonnauuringute Instituudi uuringust ja vaevalt see suhtumine tänaseks muutunud on. Välistööjõu vastased põhjendasid oma arvamust peamiselt sellega, et oma rahvalgi ei jagu tööd. Paljud tööandjad on aga seisukohal, et tööjõupuudus on Eestis ettevõtete arengu suurim takistus. Ühtlasi leitakse, et seda pole võimalik muul moel ületada, kui suurema arvu välistöötajate riiki lubamisega. Miks töötegijate ja juhtide arvamused sel teemal nii vastandlikud on? Asi on selles, et kõik töökohad ei ole ühesugused ja kõik tööotsijad ei ole samade ootustega. Inimene, kes soovib töötada...\nFinesta tegutseb üle Baltikumi. Septembris avatud tütarfirma UAB Finesta Lithuania keskendub eelkõige tööjõurendi- ja värbamisteenustele ning on Leedus edukalt kanda kinnitanud. Sealset tegevust tutvustab Finesta Baltikumi müügidirektor Martin Mägi . Millistele ettevõtetele Finesta Leedus töötajaid pakub? Leedus on meil kliente erinevatest valdkondadest üle kogu riigi. Oleme töötajaid leidnud näiteks Leedu ühele suurimale tööandjale PKC Group, lisaks mööblitootjale ja metallitööstusele. Värbamisklientidest rääkides on uhke tunne, et ka Eesti suursaatkonnale Leedus oleme töötajaid värvanud. Mitte küll suursaadikut, vaid muud vajalikku personali. Kas Finesta keskendub Leedus pigem tööjõurendile või värbamisele? Praegu on suurem osakaal renditööl. Meil on juba suur hulk renditöötajaid, kes töötavad...\nSoome ettevõte Rapala on üks maailma suuremaid kalapüügivarustuse tootjaid. Pärnu tehases osalevad Rapala lantide tootmises ka Finesta renditöötajad. Remi on 20-aastane noormees Pärnust, kelle hobiks on muusika, täpsemalt hip-hop. Kui ta aega leiab, pühendub ta ainult sellele. Remi alustas hiljuti tööd Rapalas ja kirjeldab, kuidas tal seal läheb. Kuidas sa Rapalasse tööle sattusid? Tööle sattusin läbi toreda vahendusfirma ja inimese, kes seal töötab, nimeks tal Hessi. Kui kaua oled Rapalas töötanud? Vastamise hetkel täpselt kuu aega. Selgita palun, milles Sinu töö seisneb? Enne, kui hakkan usinasti tööle, loen lantidega kaasa lisatud juhised läbi. Siis tean, mis värve kasutada ja mis...\nEesti on tipptasemel tehnoloogiariik – see võiks olla meie visioon, kirjutab Skillificu asutaja, Finesta äriarendusjuht Rainer Aunpu. Mis iseloomustab tipptasemel tehnoloogiariike? Nad on parimad. Majanduslikult edukuselt. Rikkuselt. Sotsiaalselt heaolult. Kõigi nende näitajate poolest, mida me niiväga tahaks ükshaaval korda teha, kuid mida on võimalik saavutada vaid suure visiooni elluviimise kaasnähtusena. Näiteks rikkaks saamine on kehv eesmärk, sest ta ei viita millelegi sisulisele. Pealegi on ta eduka tegutsemise tagajärg, mitte tegevus ise. Aga tehnoloogia viitab juba tegevusele, millelegi konkreetsele. Seal on riik ja seal on rahvus (Eesti). Seal on ambitsioon (tipptasemel). Seal on IT, seal on tööstus, seal on haridus, seal...


Buduaari foorum - Rase ja valud.\nRase ja valud.\nPostitatud: 17-12-2015 12:57 Jälgi teemat\nOlen alles 4-5 nädalat rase. Esimene rasedus. Öösel ärkasin selle peale, et meeletud valud olid alakõhus. Lausa nii tugevad, et süda oli paha ja tahtsin oksendada. Päevde ajal mul vahel olid ka nii tugevad valud, et oksendasingi ja kõht oli lahti ja oleks peaaegu ära minestanud kunagi.\nIgatahes käisin pissil ära ja läksin selili asendisse voodisse. Siis valu vaibus. Verd v määrimist pole olnud.\nKas kellelgi on veel nii olnud ja kas see normaalne, et nii tugevad valud olid?\nTäna pole midagi enam viga olnud olnud.\nPostitatud: 17-12-2015 13:13\nKüsi parem arstilt, ka see võib olla okei. Kahjuks katkevad rasedused tihti just esimestel nädalatel-kuudel, seega tuleb väga ettevaatlik olla.\nPostitatud: 17-12-2015 14:23\nEnda südamerahuks helista oma arstile ja konsulteeri temaga.. Ja kui vaja, siis pöördu erakorralisesse. Vahel võivad valu erinevad asjad tekitada (sõid midagi, mis ei sobinud vms..) Kuid kindluse mõttes tasuks ikka kontrollida lasta!\nPostitatud: 19-12-2015 15:46\nIgaks juhuks tuleks kontrollida, kas rasedus on õiges kohas. Ka emakaväline rasedus tekitab suurt valu - kuni munajuha lõhkeb ja tekib verejooks.\nAga võivad olla ka nt gaasid - esimestel nädalatel pöörab rasedus seedimise segamini.\nPostitatud: 06-01-2016 13:26\nma arvan et see on normaalne, sest algul keha mõtleb et sul peaks menstruatsioon algama, ja valud on veidi sarnased, kuid nõrgemad. Igal juhul võid arstile mainida kui visiidile lähed


Mairoosi aianurgake: 2021\nTäna öösel nägin ma und. Istutamisest. Suurest plaanimisest ja täpsest rihtimisest. Ja õudsest avastusest, et istutada plaanitud serbia kuuske oli välja kaevamisel nii hullult vigastatud, et istutada polnudki enam midagi. Ma nutsin. Kohe lahinal. Sest kuidas saab üks inimene niii loll ja südametu olla, et isegi kuuske ei oska välja kaevata! Ja kust ma nüüd uue ilusa kuuse leian? Äkki ei leiagi??? Ja mis mu suurest plaanimisest ja täpsest rihtimisest siis üldse kasu oli? Ning nii see ahastuses mina seal unenäos nutta lahistaski. 😂\nHommikul tuli mõte, et täna on vist see päev, kui tuleb natuke blogistada. Ammu juba plaanin, aga ikka on hädapärasemaid tegemisi. Eks see sellisel kujul blogi pidamine vist natuke eilne päev ole ka. Et tegelikult peaks blogistamise asemel vist pigem vlogistama või midagi... 😀 Aga eks saurused toimetavad ikka sauruste kombel 😛\nBlogisse tulles nägin, et oma viimase postituse olen ma kirjutanud maikuus ehk viis kuud tagasi. Nagu ikka, on kõigel siin elus alati põhjus, nii ka sellel. Kool vajas lõpetamist (tegelikult on plaanis sellest kooliajast ikka ka kirjutada) ning pärast seda hakkas mu elus piltlikult öeldes üks suur tule(kahju) kustutamine. Siiani kustutan. Küll need lõpuks kustutatud saavad!\nAga muidu... on sellese vahepealsesse aega mahtunud palju ilusaid hetki. Toredaid hetki. Ja õpetlikke hetki. Hetki, millal sa tunned, et elu on lihtsalt imeline, imeline, imeline...\nJa mõnda neist (aia)hetkedest tahan ma ka teiega jagada :)\n(Ja kui pildid on kehvad, siis on see loomulikult tingitud mu kehvast pildistamisoskusest, aga osalt ka mu uuest huvitavast nägemisest. Või siis... nägematusest... 😂 Aga elate üle - on nagu on! 😛)\nAlustuseks - kevad ise on juba niii imeline aastaaeg. Kogu see tärkamine-ärkamine ja uus algus, õnnehormoonide laksu all olek, need lõhnad ja hääled. Mul ei olnud küll eriti aega seekordset kevadet näha ja nautida, kuid see isegi ei loe. Ta kinkis mulle siiski mõningaid meenutamisväärseid hetki.\nMai lõpus täitus meie aia kõige vanem õunapuu üleni õitega. Mmm....\nMa tean küll, mis te mõtlete! Et kus siin see imeline hetk nüüd siis on??? Aga vaat minul oli! Esiteks, ei õitse see puu sugugi mitte igal aastal. Teiseks, nagu ma ütlesin, on see õunapuu meie aia vanim. Ehk suurim. Ehk selline, mis annab juba korraliku õunapuu mõõdu välja ja mille all kannatab kenasti istuda ja kogu seda etendust nautida. Saate aru küll - kõik see päikesekiirete murdumine, õhus leviv imeline odöör ja zumm-zumm värk. Selle nimel tasub elada, ma ütlen! Edasi läks see imeline asi muidugi täiesti mitte imeliseks, sest kui see imeline hetk oli kätte jõudnud, pidin mina hoopis Räpinasse kooli minema. 😭 Milline karjuv ebaõiglus! Loomulikult ei tahtnud kuskile kooli - ma tahtsin oma õunapuud ja zumm-zumme nautida! Neli päeva hoidsin koolis hinge kinni, et kas selle palavaga mu tupsununnu ikka jõuab mind ära oodata või viskab enne õite kroonlehed maha. Õnneks jõudis!\nSee aasta oli ka hää liblika ja sirelase suvi. Mulle küll ei meenu sellist suve, kus mingil hetkel oli võimatu majja siseneda, ilma et ukse avades ja sulgedes õhuvooluga suuremat seltskonda sirelasi tuppa ei satuks. Ega ma muud teha osanudki, kui loota, et nad teise või kolmanda korraga siiski taaskord tee õue leiavad. Terve aed oli neid ja nende toimetamist täis.\nSelle pune ↑ puhma olid liblikad ikka korralikult ette võtnud. Kõikidest püüdlustest hoolimata ei õnnestunud mul kõiki erinevaid liblikaid sealt kokku lugeda - nii vilgas elu käis. Seitse erinevat liiki õlmitses seal kindlasti, edasi läks lugemine alati sassi. 😃 Ma armastan neid väikesi tegelasi. Ja seda, et nad mu aeda armastavad. Vaat kui vähe on õnneks vaja...\nJa üle saja aasta sai ühel õhtul (männi)surusid nähtud (sellest mul loomulikult pilte pole). Ilmusid teised järsku põrisedes nagu mingid imelikud haldjamaailma tegelased minu Weinheim Big Blue-d ründama. Lummatult vahtisin nende toimetamist, kui nad just niisama äkki nagu nad ilmunud olid, minema lendasid. Aga millised põrisevad nunnupallid! 💚\nJa siis need linnud... Mul oli meeles, et kuhugi olen ma nende kohta kirjutanud, et... Kirjutasin jah! Ühte blogi postitusse, mida ma lõpetada ei jõudnud. Niisiis teen ma sealt nüüd ühe copi-paste lõigu. Sest nii jõuab mõte vast kõige paremini kohale\nJa ühel õhtul, kui kuldnokad meite vahtra otsas kambakesi mokalaata pidasid, tundsin ma, et ma võiksin nende nimel tappa. No vähemalt kärbseid ja sääski notiks nii, et silm ka ei pilguks! Aga natuke hirmutav tunne tekkis, et... vist mitte ainult... 😂 Ma lihtsalt seisin seal lummatult ja tundsin, et nad on mulle nii äraütlemata olulised. Ja sugugi mitte vähem tähtsad, kui ma ise. Ainult, et nemad ei saa enda eest ise kõneleda, erinevalt minust. Oi, see maailm on ikka imeline paik - aga ainult siis, kui me elame siin kõik koos! Sest ma ei taha üksi. Sest ma ei saa üksi! Ja isegi kui saaks, siis... mis elu see oleks?\nMa mäletan seda tunnet siiani. :) Ja endiselt on natuke hirmus. 😂\nAga kuldnokad said oma lapsed kenasti üles kasvatatud. Ja rästad ka (musträstas äkki??? No selline pruuniträpsuline oli pigem). Rästaste pesa oli nii madalal, et sinna me saime mööda jalutades sisse kiigata. Alguses olid munad, sest ehmunud hauduja lendas iga kord minema, kui me juhtusime mööduma. Ja siis koorusid väikesed abitud linnulapsed, kes iga väikese liikumise korral oma tudisevate peade küljes olevad nokad laiali ajasid. SÜÜA! Mõne ajaga õppisid nad selgeks, et iga tegelase peale kes mööda jalutab, pole mõtet oma energiat raisata - sealt ei kuku neile midagi! Niisiis nad lihtsalt jälgisid meid. Ja need jälgivad pead kasvasid kiiresti suuremaks. Ühel hetkel uperdasid need tegelased juba mööda muru ja kadunud nad järsku olidki.\nEdasi hakkasid kaduma lapse kuumaasikad. Ja kirsid kadusid täiesti ära. Ja nagu sellest veel vähe oleks, siis ühel hetkel, kui ma mõtlesin, et NÜÜD lähen ma oma `Jonkheer van Tets`-i esimest korda maitsama, siis polnudki midagi enam maitsta. Kõik oli juba ära maitstud! Vaat siis ma mõtlesin küll, et kas see on siis tänu või miski??? See van Terts oli mul saagi all lookas ja mulle ei jäetud mitte ainumast marjagi. Seakari, ma ütlen! Soenda siin selliseid oma rinna peal.\nVaarikad kippusid ka kaduma. Ja veel üht-teist. Ühel hetkel, kui ma need tegelased oma viinamarjade kallalt leidsin, siis läksin ja sättisin sinna hunniku katteloori peale. Mitte et see neid väga takistanud oleks. Sealt loori alt kostus pidevalt mingit vitsutamist. Ühel päeval õnnestus mul sealt loori alt üks väike näljane ahv kätte saada. Nonii - mul oli talle kohe ühete ja teist öelda. Käisin seda jubadat õgardit toas lapsele näitamas ja siis pidasin talle pika loengu tänamatusest ning halbadest kommetest. Olin täitsa veendunud, et vähemalt tänaseks jätab ta mu viinamarjad rahule. Lasin ta uuesti lahti ja... arvake ära, kuhu ta esimesena lendas??? 😂 No on ikka elukas! Käisin teda siis sealt viinamarjalast uuesti ära ajamas. Olin selline SUUR ja HIRMUS. Või vähemalt üritasin olla. Vist ei tulnud väga hästi välja - keegi ei kartnud! 😂 Siis ma mõtlesin küll, et kasvata siin nagu omi lapsi neid rästapoegi. Et isegi kui nad hinge täis ajavad, siis annad ikkagi andeks - NII NUNNUD teised ju! Tegelikult mulle ikkagi tundub, et ta kuulas mind, kui ma keelasin tal kõiki viinamarju nahka pista - sest lõpuks jagus meiegi neid viinamarju vitsutamiseks. 💚\nSuvel kui kõik on roheline ei saa arugi, kui palju linde siin selles aias tegelikult pesitseb. Alles sügisel, kui pesad puude otsast alla kukkuvad või kui lehtede langemine need nähtavaks teeb, olen ma meeldivalt üllatunud, et neid nii palu oli. Südame teeb soojaks, et minu aed ei sobi mitte ainult minule, vaid lindudele ka. See teeb mind väga rahulolevaks. Ja sunnib veel rohkem pingutama, et neil ka edaspidi pesakohti jaguks.\nAlles paar päeva tagasi, kui poest koju sõitsin, paterdas ühel hetkel tee peale nurmkanade perekond. Jätsin auto seisma ja lasin neil rahulikult üle tee minna. Neid oli üheksa. Talvel käis üks kamp järjepidevalt mu aias söömas. Alguses oli neid terve posu, lõpuks oli järgi vaid üks. Seda enam olin rõõmus üheksat lindu nähes. Nad tegid mu väsitava ja närvilise päeva kohe hulga ilusamaks :)\nJube mage tunnistada, aga nii mõnedki ilusad hetked sai rooside seltsis veedetud. Piisas juba sellest, kui meeldivalt lõhnav sort sai koju taritud. Iga kord, kui nendest mööduda oli vaja, siis sai neid ikka paitatud, õite ilu nauditud ning nina õielehtedes üks sügav hingetõmme tehtud. Mmmõnus...Küll on tore, et sellised imelised lilled olemas on. Ja hullult hää, et minusugusel okkavihkajal ka ikka valikut on.\nKanada roos `Louise Bugnet`\nÜks tore kohtumine oli mul see suvi veel. Nimelt minu\nsünnipäeval käisime me end lihtsalt niisama Läänemaal tuulutamas. Umbes-täpselt Haapsalu kandis. Ja vot umbes-täpselt seal kandis jäi mu Väikemehele miski imelik elukas silma. Kui lähemalt vaatama hakkasime selgus, et polegi elukas - suur seatigu on hoopis! Mina polnud enne päris elus seatigu näinud. Ja kui inimene pole midagi enne näinud, siis tahab ta seda ka kindlasti oma käega katsuda. Nii ma siis lasingi tal oma käe peal ringi roomata (või voolata???). Mulle hullult meeldis see tegelane! Nagu miski nunnu laiguline ja limane lemmikloom. 😂 Ja kuigi ta mulle hullult meeldis, siis lasin ma ta siiski temale tuttava põõsa alla tagasi roomama/voolama. Las rõõmustab sealseid inimesi edasi. Ja mina sain selle kohtumise näol omale toreda sünnipäeva kingituse :)\nNB. Suur seatigu pole mingi invasiivne võõrliik, vaid täitsa meie oma kodumaine ja aiapidajale suhteliselt ohutu tegelane.\nJa sellesügisesi jõhvikal käimisi olen ma ka väga nautinud. Kuna ma pole suurem asi higistaja, siis käin ma jõhvikal kilepükstega - hea mätta otsas ukerdada, märja tagumiku või põlvede pärast muretsemata. Korralik kontakt maaga peab ikka olema! 😂 Kõik need sügise lõhnad ja hääled... Ja rahu... Ainult mina, minu mõtted ja jõhvikad. Okey - pröökav hiireviu ka! Minu meelest maitsevad praksuvad jõhvikad natuke nagu raba. Nendel on mingi imeline metsik maik. Üks äraütlemata oluline mõte tekkis mul muidugi neid korjates ka: et kui raba mulle sedasi midagi endast annab, siis... mida ma peaksin talle vastu andma? Ma pean veel muidugi juurdlema selle küsimuse üle. Ja ma leian selle vastuse! Ja siis ma maksan ka oma võla.\nImelisi hetki oli muidugi üksjagu veel, aga need pole enam väga aianduslikud.\nNäiteks hilisõhtune juhuslik kohtumine Kuremaa tuuleveskiga. Milline veski! Milline avarus. Milline vaade! Loojuva päikese kuma ja hobused all koplis. Ja soojus. Milline ebatavaline soojus. Sellele järgnes südaöine hamburgerite pugimine ühes Jõgeva tanklas. Isegi see oli imeline. Mitte need burgerid loomulikult! 😂 Vaid see troopiline soojus, mis väljas valitses. Ei mingeid sooje kampskuid ega salle, vaid lühkarid ja plätud. Ja ritsikad, kes hullunult tankla muruplatsil "saagisid". Ma jätsin selle hetke meelde, et külmadel talvepäevadel selle mälestusega sooja sees hoida\nJa üks laps sai ka vahepeal täisealiseks kasvatatud. Hullult hea meel ikka, et me kõik sinnamaani vastu pidasime! 😂\nÜhesõnaga - ei ole mina vahepeal sugugi jõude istunud. Ma olen kogenud ja kasvanud. Iseasi, kas keegi sellest muidugi lugeda viitsib - kõigil ju oma kogemised/kasvamised. :)\nAga kõige toredam on see, et aed on täitsa elus ja... mina ka. Ja tasapisi toimetan edasi, et meil endil, lindudel ja liblikatel ning igasugu muudel putukatel-mutukatel oleks üks tore koht, kus pesitseda. :)\nJärgmine kord siis jälle! Äkki saab isegi kiiremini, kui viie kuu pärast 😛\nPostitaja: Mairoos kell 11:44 5 kommentaari:\nSildid: Linnud/loomad, Meeleolud, Niisama möla\nSuur rõõm on tõdeda, et hoolimata sellest ma viimastel aegadel oma blogis eriti laamendamas ei käi, ei tähenda see, et ma surnud oleksin. Ei, ei - täitsa elus endiselt (kuigi vahepeal on küll tahtmine katuselt vabalaskumisse minna 😂)! Ja aed on ka elus! Mnjaa - nüüd oleks nagu paras hetk üles tunnistada, et siin on natukene... ee... võilille ja naadi invasioon toimunud. Aga ma tegelen sellega. No... kunagi... siis, kui kool läbi saab...\nIgatahes oli meitel siin eile (laupäeval) väga kena ilm aiatöödeks. Lisaks muule juba tehtule plaanisin ma veel ka mõned lilleseemned mulda pista, kui ühe silmaga märkasin, kui hull see umbrohu seis ühes konkreetses peenraosas ikkagi on.\nAppi! Kui ma kohe siin midagi ette ei võta, siis pole mul suurt mõtet mingeid seemneid üldse külvata - naat ja orashein võtavad lõpuks kõik. Kargasingi kohe oma kullakesi päästma. Kuna meil siin enamasti on selline suhteliselt pehme ilma kivideta muld, siis pakub orasheina, aga eriti just naadi, risoomide mullast välja õngitsemine mulle suurt naudingut. Võilille juurijaga natuke altpoolt tõstan ja kobestan ning siis vaikselt sikutan selle risoomi kenasti välja. Oi, kui mõnus see on! Näiteks mustsõstra põõsa alust oli sedasi ülimalt nauditav naadist puhastada. Ühest otsast tõmbad ja teisest otsast kaob naadi leheke mulla alla. Ja oh seda rõõmu, kui sa oma oskusliku meelitamise tulemusena näed lõpuks seda pika risoomi teist pungaga otsa. Aga ega ma ikka päris eilane ka pole. Kui kümnest risoomist üheksa õnnestub mul ehk tervelt kätte saada, aga ühest jääb siiski jupike mulda siis... teate isegi, mis! Aga pole hullu - naat on köki-möki - proovige ohaka, osja või kassitapuga võidelda!\nMõned tiheda juurestikuga asjad pidasin ma siiski targemaks välja kaevata, vajadusel juurepalli väiksemate tükkidena puhastada ning siis uuesti maha tagasi istutada. Ja mõnede asjade üle oli lihtsalt hea meel. Kuldsõstar näiteks kasvatab usinasti uusi tugevaid harusid - oli kui kehva kasvuga ta alguses mul oli, aga nüüd läheb järjest ilusamaks.\nNiisiis, kui mina seal peenras sedasi (hullu pilk silmis, nägu mullane ja keeleots suunurgast välja ripnemas) lustisin, kuulsin ma järsku mingit tuttavat pininat. Sääsk vä??? Ei saa olla - häbematult vara ju! Või no... äkki see pole SEE sääsk. Äkki on see hoopis üks väga sõbralik, tore ja kasulik sääsk, kes mind nüüd südamlikult tervitab ja "Jõudu tööle!" soovib. Sest kes see ikka tahab, kohe kevadel varakult, omavahelisi suhteid tuksi keerama hakata - tahaks hoopis pika ja õnneliku elu elada, eks! Vähemalt mina valiks küll selle! Kümme sekundit hiljem. AI! Saadanas selline! Tema pika elu lootus langes siiski ära...\nTeomuret mu aias üldiselt ei ole, aga seal naadi võpsikus sain oma 10+ tk laiaks litsuda. Eks neil oli hea end seal peita. Viimasel hetkel jõudsin veel ühel põgeneval isendil sabast haarata. Lidus teine ühe teise, hoopis umbrohu vabama peenraosa suunas. No kuule - sa solvad mind oma valikutega! Mingi austus võiks ikkagi olla...\nNo ja siis tuli teine SEE sääsk, kes ka kahjuks headest suhetest ei hoolinud. No ise teab - oma valik!\nLõpuks sai neid naadijuurikaid jm umbrohtu terve aiakäru täis. Selg ei läinud enam sirgeks. Poolkummargil ajasin siis seal oma asju edasi ja tundsin suurt rõõmu teadmisest, et meitel ühtegi naabrit otse aia taga ei vahtimas ei ole. Päris naljakas vaatepilt oleks olnud 😀 Üks inimene ütles mulle küll mullu sügisel, et ma elavat karupe...s, aga ma olen veendunud, et too inimene pole õiget karupe...t isegi mitte kaugelt näinud, ammugi seal käinud. Meitel lähimad naabrid on 50 m kaugusel, järgmised lähemad jäävad 200-300 m kaugusele - nii et ikka üpris kitsas ja ülerahvastatud koht. Õige karup...e on ikka 10 km metsa sees, sinna viib kena kitserada ja ei mingeid naabreid! Vot nii! 😀\nÜhesõnaga olin ma nii suures sõiduvees, et unustasin kella. Ja söögitegemise (viimastel aegadel saab seda asja üldse väga harva korralikult tehtud 😞). Ühel hetkel hakkas lihtsalt mingeid näljaste nägudega tegelasi välja ilmuma. Oot-oot, mul praegu siuke hoog sees, ma ei saa seda ju nüüd pooleli jätta! Niisiis lootsin ma, et mees läks tuppa ise midagi vaaritama ja mitte lahutust sisse andma. Teate küll, vanasti oli kõik palju keerulisem. Ka lahutamine. No et kui teinepool ajas hinge täis, siis enne järgmist päeva ei juhtunud midagi (no ja selle ajaga läks see suur tuhin äkki juba üle). Ja siis pidi ka vaatama, et millega ja kuhu? Aga tänapäeval on kõik palju lihtsam - üks klõps arvutis ja... lahutus sisse antud. Ei-ei! See ei lähe mitte! Ma lähen ikka vaatan, et mida meil see külmkapp endas sisaldab...\nPärast õhtusööki (kana ja riis päästsid jälle päeva 😀) kobisin uuesti õue tööle. Kastsin, väetasin, multšisin ja olin niisama õnnelik. Sookured häälitsesid. Kuldnokk laulis. Kägu kukkus. See päris kevad on ikka imeliselt ilus. Isegi kui plaanitud lilleseemned ei saanudki mulda. Isegi koos sääskede ja tigudega :)\nPostitaja: Mairoos kell 00:22 5 kommentaari:\nSildid: Kevad, Linnud/loomad\nPostitaja: Mairoos kell 15:22 8 kommentaari:


Vaata, keda pakub Vaba Isamaaline Kodanik Tallinna linnapeaks - Arvamus\nVaata, keda pakub Vaba Isamaaline Kodanik Tallinna linnapeaks\n23. aprill 2013, 21:06\nKübarsepp rääkis Postimehele, et nende Tallinna piirkonnaühenduses on sõelumisel mitmeid linnapeakandidaate ning hetkel käib arvamuste kogumine. «Seni on linnapeakandidaadiks pakutud piirkonnaühenduse esimeest Karli Lambotit, aga ka MTÜ juhatuse liiget Külliki Kübarseppa.»\nTa meenutas, et lõpliku Tallinna linnapeakandidaadi valiku teeb ikkagi konkreetselt valimisliit Vaba Tallinna Kodanik, mitte piirkonnaühendus. «Kindlasti liitub valimisliiduga veel kandidaate, kes seni pole poliitikas aktiivselt osalenud.»\nKübarsepa sõnul ei ole neil kinnitatud kandidaati ka Tartu linnapea kohale. «Arutelud linnapeakandidaadi otsinguil veel kestavad. Täna juhib ühenduse tegevust Imre Mürk.»\nTema sõnul peab Tartu piirkonnaühendus iganädalasi arutelusid, et juunis valimisprogramm valmis saada, lisaks keskendutakse uute ja seni poliitikas veel vähe tuntud inimeste kaasamisele.\nMTÜ Vaba Isamaaline Kodanik väärtusi kandvaid valimisliite näeb Kübarsepa sõnul praeguse info kohaselt sügisestel valimistel vähemalt paarkümmend.\n«Need valimisliidud seisavad hea selle eest, et taastuks olukord, kus kohalik volikogu hoiaks elavat sidet kodanike ja vabaühendustega, ning hoolitseks selle eest, et kohalik valitsus töötaks avalike huvide, mitte mõne kildkonna kasu nimel,» kirjeldas ta.\nKübarsepa sõnul ei välista Vaba Isamaaline Kodanik koostööd ühegi poliitilise ühenduse või liikumisega, kes jagavad meiega samu väärtusi.\nJätkuna loole nelja parlamendierakonna plaanide kohta sellesügisestel valla- ja linnavolikogude valimistel, küsib Postimees täna ka väiksematelt erakondadelt ja ühendustelt, kes on nende kandidaadid suuremaid linnu juhtima, palju on neil plaanis kandidaate välja panna ning kellega on nad valmis seljad kokku panema.


Sofie maailm: raamatumeem\nPärast Pierre Bayardi lugemist oleks imelik hakata Big Readi nimekirja raamatuid loetuks-mitteloetuks liigitama, aga et raamatuteema on blogosfääris võimsalt esil olnud, (vähemalt enne olümpiamängude avamist ja Gruusia sõda), siis ei saa ma päris meemitsemata kah olla.\n5 raamatut, mis muutsid mu elu.\n1. Oskar Lutsu “Kevade”. Number üks sõna otseses mõttes. Perekonnalegendi kohaselt olla see olnud nimelt see raamat, mille lugemiselt tabati väike Sofie 4-aastaselt, hetkel, kui perekond avastas, et väike Sofie lugeda oskab.\nTegelikult mulle “Kevade” eriti ei meeldinudki, ja ega ta nelja-aastasele päris eakohane ju kah ei ole. Tookord jäi pooleli, sest vanemad hakkasid mind varustama VEIDI eakohasema kirjandusega. Kunagi pärastpoole lugesin ta muidugi lõpuni, suved-sügised-tootsi pulmad sinna otsa. Esmamulje siiski mõjutab, siiamaani ei pea tast suuremat. Aga esimene ta (vist) oli.\n2. Üks paks suureformaadiline raamat mitme rahva lugudega. Esimene lugu oli Aladdini imelamp, see oli kole pikk ja veniv, selle ma lugesin läbi alles kõige lõpuks. Esikaas oli kadunud ja paksust eessõnast hõõrusin ma suus niisutatud sõrmega augu läbi, kuni Aladdinini. Ma olin ju alles väike ja rumal laps! Lõpuks ma tahtsin ikka seda Aladdini lugu kah lugeda, aga selleks ajaks olin ma augu juba ka paarist Aladdini esimesest leheküljest läbi hõõrunud ja mõned laused jäidki poolikuks. Pärast seda pole ma enam juturaamatuid rikkunud. Piiblit meil kodus polnud, aga muinasjutud on peaaegu sama head, et lapse üldist maailmanägemist kujundada.\n3. Üks vene keelest tõlgitud raamat “Huvitav matemaatika”. Võibolla oli Nagibini oma, aga Nagibin avaldati eesti keeles alles 1969 aastal, mulle tundub, et see, mida mina lugesin, oli kõvasti vanem. Äkki oli hoopis Perelmanni “Huvitav algebra”? Ma ülesandeid ei lahendanud ega midagi, lugesin nagu jutukat. Minu meelest oli lihtsalt huvitav. No mida ma sinna matemaatikateaduskonda siis otsisin?\n4. Astrid Lidrgren “Pipi Pikksukk”. Tegelikult ilmus see raamat eesti keeles minu jaoks pisut liiga hilja, minu jaoks oli siis juba huvitavam Kalle Blomkvist, pealegi loeti Pipi raamatut raadios ette, enne kui mul õnnestus raamatut ennast käes hoida ja sellepärast polnud seda enam üldse huvitav lugeda, aga tuleb siiski tunnustada Pipi panust minu isiklikku feministlikku diskursusesse. Siinkohal tuleb vist üles tunnistada, et lapsepõlves oli mu kodune hellitusnimi, n.ö titanimi – Pipi. Mitte Pipi Pikksuka järgi, keda siinmail siis veel ei tuntud, vaid tuletisena mu päris-eesnimest. Pole siis vist imestada, et mina, mis sest et arglik laps ja raamatukoi juba eelkoolieas, samastasin end selle kõigist kõige tugevama, julgema ja jultunuma tüdrukuga maailmas. Ma tõesti usun, et kui ma olen tugev, siis sellepärast, et Astrid Lindgren sisendas mulle, et ma seda olen. Või noh, et Pipi oli, aga mis seal vahet, sest ainus Pipi, keda mina tundsin, olin mina ise. Kui oled (olnud) Pipi, on piinlik põnnama lüüa.\n5. Jorge Luis Borges “Hargnevate teede aed”. Näitas, kuidas teistsugune vaade maailmale võib olla imeliselt lummav ja naases minu juurde mitu aastat pärast esmalugemist üheteistkümnenda astme hrön’ina. Ma olen sellesse raamatusse siiamaani armunud.\n6. Rex Stout “Double for death”. Esimene ingliskeelne, päris välismaal välja antud raamat, mis sattus mulle kätte nüüd ununenud asjaoludel keskmises koolieas, mis juhtus olema õitsev nõuka-aeg (kõik välismaine oli haruldane ja ihaldatav). Hakkasin lugema innukalt just selle haruldasuse ja ihaldatavuse pärast, ja et oli väga posh lasta end näha välismaist paperbacki lugemas. Algul kasutasi sõnaraamatut, siis tüdinesin sellest ja lugesin ilma, ja avastasin, et ma OSKAN inglise keelt. Pärast lugesin juba inglise keeles Oscar Wilde’i näidendeid, mida sai linnaraamatukogust laenutada ja mis polnud setõttu enam üldse nii poshid, ja siis igast muud asja, mida kätte sai. Hea sõnaga tuleb meenutada näiteks\n7. Douglas Adamsit, mis/kes eesti keelde tõlgituna poole oma võlust kaotab. Hea, et sattusin lugema neid ingliskeelseid piraatväljatrükke;)\n8. Gabriel Garcia Marquez “Sada aastat üksildust”. Veel üks pilk üle müüri.\n9. Selma Lagerlöf “Gösta Berlingi saaga”. Ma olen oma elus tohutult raamatuid lugenud (Big Readi skoor on 62), aga esikümnes, ma vaatan, on põhiliselt muinasjutud.\n10. Ingmar Bergman “Laterna Magica”, “Stseenid ühest abielust”... tegelikult kõik, mis ta kirjutanud on. Ometigi ka üks mitte-muinasjutt nimekirjas.\nPostitaja: sofie kell 20:55


KUIVATATUD KALA - KASU JA KAHJU TERVISELE - KASULIKUD NõUANDED\nKuivatatud kala - kasu ja kahju tervisele\nKuivatatud kala suurema osa kodanike arvates on hädavajalik ja ideaalne õlu suupiste. Kuid mitte igaüks teab, et see iidne toode on väga kasulik, sest see sisaldab kõiki keha jaoks vajalikke kasulikke komponente, sealhulgas rasvhappeid.\nKuivatatud kala, mis see võib olla\nNagu õlu suupiste võib olla peaaegu iga kala. Õnneks pakuvad kaasaegsed tootjad turul laia valikut tooteid. Kuivatatud toodet saab ise valmistada kodus, kui teate kõiki tootmise üksikasju.\nSõltuvalt sellest, kuidas see delikatess valmistatakse, on kahte tüüpi:\nTeostatakse külma meetodiga.\nEsimese meetodi puhul kuivatatakse kala kõrgel temperatuuril (üle 200 kraadi). Kuid sellel meetodil on märkimisväärne puudus: protsessi tulemus on algne toode, milles hävitatakse kõik kasulikud komponendid.\nKülm kuivatamismeetod hõlmab looduslike või kunstlikult loodud tingimuste kasutamist, mille puhul temperatuur ei ületa 40 kraadi. Sellisel juhul võite loota asjaolule, et enamik kasulikke komponente saab salvestada.\nSoovi korral võib kala eelnevalt soolata või kasutada soolamata. Sellest sõltub, saad sa soolatud kuivatatud või värskelt kuivatatud toote.\nMis on kasulikud kuivatatud kalad\nTuleks arutada kuivatatud kala eeliseid, viidates selle toote koostisele.\nTuleb märkida, et see toode on rikkalik kaltsiumiallikas. Eriti kasulik on väike kala suurus, mida on vaja kasutada koos luudega.\nKuivatatud kala võib küllaldaselt sisaldada fluori ja fosforit, mis kehale on kindlasti väärtuslik.\nOn arvamus kuivatatud delikatesside kasutamise kohta vähktõve vastu võitlemisel kasutatava abikomponendina. Norra teadlaste uuringute tulemuste põhjal selgus, et polüküllastumata rasvhapped (omega-3) on võimelised vähirakke kahjustama.\nKuivatatud kala on võimeline ennetama depressiivseid ilminguid naistel. Selle peamine roll kuulub kõigile samadele omega-3 rasvhapetele. Enamik sellest komponendist leidub lõhe, makrelli, heeringa puhul.\nPrantsuse teadlased on jõudnud järeldusele, et väärtuslikku toodet saab kasutada ennetava osana seniilse dementsuse vastu võitlemiseks.\nLaevade omega-3-rasvade tõttu ei ole rasva kogunemist, mis tähendab, et paljude kardiovaskulaarsete haiguste esinemist on võimalik vältida.\nKuivatatud kala - võitlus kortsude ilmumisega. See on tingitud omega-3 rasvade olemasolust, mis kompenseerivad valgu puudumist organismis. Ja vananemisprotsess toimub kiiremini, kui kehal puudub see konkreetne element.\nKui rase naine tarbib rasvhapete rikkaliku maitsega lapse kandmise ajal nõutud mahus, mis on valmistatud kuivatamismeetodil, siis magab laps oma sünnitust esimest korda paremini. See on seletatav asjaoluga, et omega-3 rasvad osalevad aktiivselt ajukroovide arengus.\nSeega ei ole kahtlusi kuivatatud kala kasulike omaduste suhtes, kogu maailma teadlased püüavad meid selle kaudu uurimise kaudu veenda.\nKuivatatud kala kahjustamine\nVaatamata ainulaadse toote suurtele eelistele, võib mõningatel juhtudel see delikatess kahjustada.\nVajalik on hoolikalt valida kuivatatud ja eriti kuivatatud toote ostukoht. Tundmatu koha omandamisega nakatub see suure tõenäosusega diphyllobothriasis'e või teiste parasiitide, soole pulgadega. Sellepärast peaksite ostma ainult tehases toodetud kala, sest sel juhul läbib see kõik vajalikud töötlemisetapid. See on oluline! Selles suhtes on mageveekalad eriti ohtlikud. Kui toode on valmistatud kuivatamise ja suitsetamise teel, siis ei saa te olla täiesti kindel, et teil õnnestus parasiitidega toime tulla. See toode on parem keeta või praadida.\nKuivatatud kala kasutamine suurtes kogustes on vastunäidustatud südame- ja neeruhaigusega patsientidele.\nSelline ebatavaline delikatess meie kõhule on väga karm. Sellega seoses võib tekkida mao seinte ärritus ja sellest tulenevalt seedetrakti talitlushäire.\nLuudest väga raskesti eraldatavad kondid võivad lämbuda.\nKahjulik kuivatatud kala hüpotensiivne, kuna kõrge soolasisaldus võib põhjustada vedeliku väljavoolu verest ja seetõttu halveneb olukord vererõhuga.\nOluline on teada, kus kala püüti. Kui saak on tehtud tugevalt saastunud mahutites, ei ole see toode mürjale üllatav.\nKuivatatud kala ladustamise eeskirjad\nKuivatatud kala peab saama nõuetekohaselt ladustada. Sobib ideaalselt sellesse jahedasse ruumi, mille niiskus on umbes 70%. Kelder - täiuslik.\nSee on oluline! Te ei tohiks mürgise trükivärvi tõttu toodet ajalehes mähkida.\nToode riputatakse laest, et õhk ringi vabalt ringi liikuda. Ruumi liigne kuivus toob kaasa kala kuivamise, mis muutub väga raskeks. Kõrge õhuniiskuse tõttu võib toode moodustada.\nLadustamiseks kasutavad kalurid kasutavad spetsiaalseid kaste, mis koputatakse kokku vineeri plaatidest või tükkidest. Kogu kala riputatakse sellise struktuuri laest. Kast on määratud pööningule, kelderile või kelderile.\nKuivatatud kala on väga populaarne toode mitte ainult selle maitse, vaid ka selle sisalduse tõttu. Siiski tuleb meeles pidada muutumatut reeglit: kõik on mõõdukalt hea. Selle toote liigne kasutamine võib keha kahjustada.


HAM foorum • Vaata teemat - Raadiohäire "Helikopter"\nTänane kuupäev 17 Juun 2019, 22:56\nTeema pealkiri: Raadiohäire "Helikopter"\nPostitatud: 05 Okt 2006, 20:34\nAeg-ajalt on vahemikus ca 19,5MHz-40MHz kuulda helikopterilendu või kiirelt sõitvat auruvedurit meenutavat häält: "tšahh- tšahh- tšahh- tšahh- ....". Kordussagedus on ca 4Hz. Eriti märgatav on see AM-s ja veel rohkem SSB-s. FM-s siis, kui kanalil on kellegi kandevsagedus.\nSalvestust saate kuulata siin:\nSignaal on ühtlane, amplituud väheneb ühtsalelt riba alguses ja lõpus Liikudes kirjeldatud 20MHz ribas sammuga 1KHz, ei tähelda ühtegi teravamat piiki ei signaali suurenemise ega ka vähenemise suunas. Esinemise seaduspärasust ega perioodilisust ei tundu olema. Vahel kestab häire pool tundi, vahel pool päeva. Viimasel ajal on häire sagenenud. Mõnel päeval nõrgrm, mõnel päeval tugevam (SSB-s S-meetri järgi isegi kuni 5 palli!).\nEelnevalt olen kindlaks teinud, et häire siseneb antennist ja ilmselt ei paikne häireallikas antennile vahetus läheduses (kõrvalmajas vms.), sest traadijupiga seda ei kuule. Mind on "helikopter" seganud peamiselt Mähel, seda on ka kuuldud mujal: Tabasalus, Paides...\nKas kellelegi teist tuleb ka tuttav ette? Või äkki keegi koguni teab, mis see on? Üks on selge, et see on jama\nTeemast võib lugeda ka CB foorumis:


, Valu kõhu kõhuga naistel\nValulikku menstruatsiooni põhjustavad ka põletikud, müoomisõlmed ja adenomüoos. Seedetrakti haavandid võivad tekkida maos või kaksteistsõrmiksooles. Probleeme võib tekitada ka pimesool. Mõnel tervel naisel tekib valu ka tsükli keskel ovulatsiooni ajal. Kui muret teevad kaksteistsõrmiksool, kõrvetised või muud maohädad, leiab abi käsimüügis olevatest maohapet mõjutavatest vahenditest. Äge valu algab naba piirkonnas ja väljendub enamasti paremal pool alakõhus.\nNii et ei pruugi olla väljamõeldis, kui keegi kiidab: mul maohaavad, õlut juua ei saa, aga viina küll. Ka vürstikas toit võib valu põhjustada. Maohaavandi korral tekib valu sageli pärast sööki ja ülakõhu keskossa. Kaksteistsõrmikuhaavand annab endast märku paremal pool ülakõhus, sageli just öösiti, meenutades tühja kõhu valu. Valu võib tekkida umbes pool tundi pärast söömist. Tavalised on kõrvetised. Mõni toit, kohv ja alkohol võivad valu vallandada.\nSelle all kannatajaid vaevavad tugevad alakõhuvalud, kuid valu võib kiirguda ka selga ja reite sisepinnale. Tõsise düsmenorröa korral tekib iiveldus ja ajab isegi oksele, pea valutab ja kõhtki kipub lahti minema. Närvilisusest rääkimata. Kõht võib valutama hakata menstruatsiooni esimesel päeval või juba mõni tund või pool päeva enne menstruatsiooni algust. Düsmenorröa kestab umbes 24 tundi, harva ka pisut kauem.\nNaistearst Naima Toomikas täpsustab, et düsmenorröa korral on tegu primaarse valu kõhu kõhuga naistel esmase valuliku menstruatsiooniga. On aga olemas ka sekundaarne ehk teisene valulik menstruatsioon, mille põhjuseks on mõne suguorgani haigus. Sekundaarne valulik menstruatsioon tekib enamasti kolmekümnendais aastais naistel.\nHAIR CRACKING HEAD MASSAGE BY 💈 MIKKU BARBER💈ASMR INDIAN BARBER\nKõhuvalu vastu saab ka ise üht-teist ära teha. Kui muret teevad kaksteistsõrmiksool, kõrvetised või muud maohädad, leiab abi käsimüügis olevatest maohapet mõjutavatest vahenditest. Kui kaasneb oksendamine või kõhulahtisus, võib võtta aktiivsöetablette ning juua kummeliteed väikeste lonksudena iga 3—5 minuti järel. Suur kogus vedelikku korraga ärritab magu ja see võib tagurpidi tagasi tulla. Kes kummeliteed ei armasta või on kummeli vastu allergiline, võib juua tavalist vett.\nKõige värskemad Liigume uudised otse sinu postkasti Kui on teada, et valu kõhu kõhuga naistel ongi enamasti väga valulik, on mõistlik valuvastaseid tablette manustada juba 12—24 tundi enne menstruatsiooni algust, sest alati on kergem valu ära hoida, kui tugevast valu hiljem lahti saada.


Vastuvõetud tekstid - Leedu Ignalina tuumaelektrijaama dekomisjoneerimise abiprogramm * - Neljapäev, 17. jaanuar 2019\nLeedu Ignalina tuumaelektrijaama dekomisjoneerimise abiprogramm *\nEuroopa Parlamendi 17. jaanuari 2019. aasta seadusandlik resolutsioon ettepaneku kohta võtta vastu nõukogu määrus, millega kehtestatakse Leedu Ignalina tuumaelektrijaama dekomisjoneerimise abiprogramm (Ignalina programm) ning tunnistatakse kehtetuks nõukogu määrus (EL) nr 1369/2013 (COM(2018)0466 – C8‑0394/2018 – 2018/0251(NLE))\n— võttes arvesse 2003. aasta ühinemisakti, eriti sellele lisatud protokolli nr 4 artiklit 3,\n– võttes arvesse nõukogu taotlust arvamuse esitamise kohta (C8‑0394/2018),\n– võttes arvesse tööstuse, teadusuuringute ja energeetikakomisjoni raportit (A8‑0413/2018),\n(1) 2003. aasta ühinemisaktile lisatud protokolli nr 4 (Ignalina tuumaelektrijaama kohta)1 kohaselt võttis Leedu kohustuse sulgeda Ignalina tuumaelektrijaama esimene reaktor 31. detsembriks 2004 ja teine reaktor 31. detsembriks 2009 ning need reaktorisõlmed seejärel dekomisjoneerida. Protokoll nr 4 jääb Ignalina programmi õiguslikuks aluseks.\n(4) Tunnistades, et Nõukogude Liidu ajast pärineva kahe 1 500 MW RBMK‑tüüpi reaktoriga reaktoriga (kanaltüüpi grafiitreaktorid, mis olid samalaadsed kui Tšernobõlis kasutatud reaktorid) Ignalina tuumaelektrijaama tegevuse enneaegne lõpetamine ja sellele järgnev dekomisjoneerimine oli pretsedenditu, kuna samalaadse ehitusega reaktoreid ei olnud mujal maailmas kusagil tegelikult demonteeritud, ja pani Leedule erakordse rahalise koorma, mis ei vastanud riigi suurusele ega majanduslikule tugevusele, sätestati protokollis nr 4, et Ignalina programmi alusel antavat liidu abi jätkatakse katkematult ja seda pikendatakse pärast 2006. aastat järgmiste finantsperspektiivide ajavahemikuks kuni lõpliku sulgemiskuupäevani, mis on praegu kavandatud 2038. aastaks.\n(16) Programm tuleks viia ellu liidu ning Leedu ühisel finantseerimisel. 2003. aasta ühinemisakti protokollis nr 4 on sätestatud, et teatavate meetmete puhul võib liidu panus Ignalina programmi raames ulatuda kuni 100 %‑ni kogukuludest. ELi-poolse kaasrahastamise määr tuleks sätestada kooskõlas eelmiste programmide kaasfinantseerimise tavadega. Võttes arvesse komisjoni 2018. aasta aruande järeldusi Bulgaarias, Slovakkias ja Leedus paiknevate tuumarajatiste dekomisjoneerimise ELi abiprogrammide hindamise ja rakendamise kohta ja Leedu poliitilist kohustust kanda 14 % dekomisjoneerimise kogukulust, peaks liidu kaasrahastamise määr alates Ignalina dekomisjoneerimisprogrammi kehtestamisest kuni käesoleva määruse alusel rahastatavate meetmete rakendamise lõpuni, moodustama 86 % rahastamiskõlblikest kuludest. Tuleks püüda kaasata rahastamist muudest allikatest, eelkõige rahvusvahelistelt finantseerimisasutustelt ja teistelt rahastajatelt.\n16a) Väljaspool Ignalina programmi kohaldamisala on Leedu jätkuvalt vastutav Ignalina piirkonna arendamise ja sellesse investeerimise eest, kuna praegu on seal sissetulekud väikesed ja töötuse määr Leedu kõrgeim – põhiliselt Ignalina tuumaelektrijaama sulgemise tõttu, mis oli piirkonna suurim tööandja.\n(23a) Ajaloolistel põhjustel on liidu rahaline toetus Ignalina tuumareaktori tegevuse lõpetamiseks igati õigustatud, kuid programm ei tohiks luua pretsedenti liidu vahendite kasutamiseks teiste tuumareaktorite dekomisjoneerimisel. Iga liikmesriigi moraalne kohus peaks olema vältida kasutatud tuumkütuse, sealhulgas radioaktiivsete jäätmete, samuti olemasolevate tuumaseadmete dekomisjoneerimisega seotud koormuse põhjendamatut pärandamist tulevastele põlvkondadele. Riikide poliitika peab tuginema põhimõttele, mille kohaselt kannab kulud saastaja.\n(23b) Komisjoni soovituses 2006/851/Euratom märgitakse, et vastavalt „saastaja maksab” põhimõttele peaks tuumarajatise käitaja tagama, et tuumarajatise tootliku perioodi vältel eraldatakse piisavalt rahalisi vahendeid, et katta tulevasi dekomisjoneerimiskulusid.\n2a. Programmil on ka lisaeesmärk: tagada tuumarajatiste dekomisjoneerimise kohta saadud teadmiste laialdane levitamine kõigis liidu liikmesriikides. Lisaeesmärgi täitmist rahastatakse tuumarajatiste dekomisjoneerimise ja tuumajäätmete käitlemise sihtotstarbelise rahastamiskava kaudu (COM(2018)0467).


Perepäev ''Viikingite küla treeningpäevale'' - oodatud on kogu pere! - 27.07.2018 - Viikingite küla, Saula, Harjumaa - Piletilevi.ee\nR 27.7.2018 10:00\nVali teine sündmus sarjast Perepäev ''Viikingite küla treeningpäevale'' - oodatud on kogu pere! - L 28.7.2018 10:00 - Viikingite küla, Kose vald Perepäev ''Viikingite küla treeningpäevale'' - oodatud on kogu pere! - P 29.7.2018 10:00 - Viikingite küla, Kose vald Perepäev ''Viikingite küla treeningpäevale'' - oodatud on kogu pere! - L 4.8.2018 10:00 - Viikingite küla, Kose vald\nPerepäev ''Viikingite küla treeningpäevale'' - oodatud on kogu pere! R 27.7.2018 10:00 Viikingite küla, Saula, Harjumaa 29.50\nOsta pilet Perepäev ''Viikingite küla treeningpäevale'' - oodatud on kogu pere! Perepäev ''Viikingite küla treeningpäevale'' - oodatud on kogu pere! L 4.8.2018L\naug10:00 Viikingite küla, Saula, Harjumaa, Eesti 29.00


Siin on väike, kuid väga kasulik trikk. Kui oled klaviatuur, nagu mina, armastad seda trikki. Me mäletame kõiki käivituskäskude otseteid, et käivitada kiiresti kõik Windowsi tööriistad ja juhtpaneeli programmid. Sarnaselt vaikimisi käivitatavatele käskudele saate ka Windowsis luua oma käsklusi. Trikk on li\nLoodan, et enamik Windowsi armastajaid on alla laadinud Windows 7 BETA-koopia ja mürgistanud selle installimiseks. Ärge alustage installiprotseduuri ilma selle juhendi lugemata, kuna võite kaotada palju olulisi faile ja seadeid. Selles juhendis juhin tähelepanu mõnedele olulistele asjadele, mida peate tegema ja pidage meeles enne Windows 7 installimist teie seadmesse. 1.\nAinult paar päeva jäi ametlikule Windows 7-le, mis on järgmine suur operatsioonisüsteem, Windows 7 ametlikule BETA-versioonile. Nagu te teate, on Windows 7 koos uute funktsioonidega varustatud uue väljamõeldud välimusega. Paljud teist ei pruugi Windows 7 BETA-d installida oma peamise OS-i või sekundaarse operatsioonisüsteemina, kuni saate lõpliku väljalaske. Minu arva\nOlen installinud Windows 7 (x64) kolmekordse laadimisega Vista ja Windows 7 (x86) operatsioonisüsteemidega. Windows 7 SP1 (x64) on minu peamine operatsioonisüsteem ja ma käivitan Windows 7 (x86) ja Vista ainult üks või kaks korda kuus. Kuigi ma olen Windows 7-ga rahul, ma ärritan, kui taaskäivitan arvuti, et lõpetada Windowsi värskenduste installimine või lõpetada muu tarkvara installimine. Probleemi\nTeine kasulik näpunäide, et saada täielik kontroll Windowsi ja installitud rakenduste üle. Üldiselt näeme Windowsis installitud rakenduste installitud kuupäeva, faili suurust ja versiooni lihtsalt. Kuid me ei saa hõlpsasti vaadata installitud rakenduste viimast kasutatud (ligipääsetavat) kuupäeva ja kellaaega. Viimane j\nWindows Vista on radikaalselt erinev Windowsi eelmistest versioonidest ja sisaldab sadu uusi funktsioone. Aero, uus explorer, võimas Start menüü, võimas otsing, ReadyBoost ja Flip3D on mõned funktsioonid, mida tutvustatakse Vista. Koos teiste silmaümbruse funktsioonidega on Microsoft Windows Vista-sse lisanud paar head ekraanisäästjat. Kuigi\nÜhendatud otsing on Windows 7 üks parimaid omadusi. Kasutajad saavad tõesti piisavalt aega salvestada, kasutades Windows 7 kombineeritud otsingufunktsiooni. Kui te pole teadlik, võimaldab Federated otsing kasutajal otsida kaugandmete allikaid Windows Exploreris. Kaugandmete allikad muudavad end otsitavaks lihtsa veebipõhise otsaga, mis avab nende otsinguvõimalused. Liht\nSee on tõesti hea mõte, et Vista DVD-l on uusimad värskendused ja hoolduspakett. Kui teil on Vista DVD ilma SP1-ga, peate seda hiljem käsitsi värskendama. Selle probleemi vältimiseks integreerige Vista SP1 Vista DVD-sse, mis seejärel installitakse ainult operatsioonisüsteemiga. Nõuded on järgmised: * Windows Vista DVD * Windows Vista SP1 (allalaadimine siin) * Tasuta tarkvara nimega vLite (allalaadimine siin) Menetlus: 1.Laadige j\nKui ma Vista või Windows 7 uuesti installin, teen alati kõik ühised asjad kõigi draivide jaoks, välja arvatud süsteemifailide seadmed. Ma luban NTFS-i pakkimist. Kui kasutate seda funktsiooni juba varem, olete võinud märgata oma kõvakettaruumi suurt kasu. Aga kui soovite lubada seda kompressiooni multimeediumifailide nagu MP3 ja Divx puhul, siis pange tähele, et Windows ei saa neid faile enam kokku suruda. Ja kui a\nKui olete oma Windows Vista muutnud Windows 7-ks, kasutades meie "Mega Guide: Transform Vista Windows7-s" ja mõtled puuduva Windows 7 ekraanisäästja üle, siis on see juhend teile. Järgides seda juhendit, näete Windows 7 ekraanisäästjat Vista. Deviantartist pärit Jeremyddual on välja kujunenud Windows 7 ekraanisäästjaga sarnane ekraanisäästja. Kuigi tavapä\nKui olete klaviatuuri friik, on mul kerge otsetee Aero klaasi funktsiooni väljalülitamiseks Vista. Selle juhendi idee on luua "Aero off" ja "Aero On" otsetee ning seejärel kasutada neid kiirlahutusega kiirklahvidega. Lülitage Aero välja 1. samm: paremklõpsake töölaua tühjal alal> Uus> Otsetee. 2. samm\nWindows Exploreri ribalaiuse kasutajaliides on üks uutest funktsioonidest, mis on saadaval eelseisvas Windows 8 operatsioonisüsteemis. Kõik uued Exploreri ribalaiusega kasutajaliidesed aitavad teil kiiresti kasutada hiireklõpsuga exploreri võimalusi. Kui kasutate ikka veel head vana XP, Vista ja Windows 7 ning soovite ka Windows 8 ribbon kasutajaliidese XP, Vista ja Windows 7 puhul, on siin hea viis seda saada. Dev\nHiljuti näitasin, kuidas teada saada, milline on kettaruumi, mida süsteemitaaste teenus kasutab, ning kuidas luua ka käsitsi taastepunkti Vista. Kui olete järginud minu viimast postitust System Restore'is, kuidas teada saada System Restore'i kasutatava kettaruumi hulk, võite soovida kohandada süsteemitaaste teenuses kasutatavat kettaruumi. Pang\nSüsteemitaaste punktid on mugav, et Windowsi varasemasse olekusse kiiresti ja hõlpsalt taastada ilma salvestatud andmeid kaotamata. Windows loob enne värskenduste installimist automaatselt süsteemi taastepunktid. Mõned kolmanda osapoole programmid loovad ka enne süsteemi installimist süsteemi taastepunkti. Erine\nVista ja Windows 7 puhul, kui aktiveerite Windowsi koopia tootenumbri sisestamisega, salvestab Windows toote võtme registris sügavale. Kuna registrist on Windowsi tootenumbri allalaadimiseks saadaval palju rakendusi, võiksite kustutada registri tootenumbri, et vältida keegi väljavõtmist registrist tarkvara abil ja seejärel kasutada seda oma arvutis. Õnnek\nNõutav (rakendused) * UXTheme Patcher (allalaadimine siin) * Restorator 2007.Trial versioon teeb tööd. (Lae alla siit) * Fotokauplus või Paint.net piltide redigeerimiseks. * Alpha Image Converter (allalaadimine siin) * Üks tund vaba aeg! Juhised: 1.Tagage teema, mida kavatsete redigeerida (siin kasutan kolmandatele isikutele aero-teemat) 2.Avak\nSarnaselt kõikidele teistele Windows 7 funktsioonidele on Windows 7-l ka uus vasakpaneel, millel on vaikimisi uued suvandid, näiteks raamatukogud ja viimased kohad. Vasak näeb hea välja võrreldes Vista. Niisiis, siin olen püüdnud uuendada Vista explorer (vasak) paneeli Windows 7-ks. Loodan, et see aitab teid. Pange\nJah, saate ise luua! Windows 7 alglaadimis- ja sisselogimisekraanid on Vista omadega võrreldes suurepärased. Sa võid olla ka väljalülitatud ja kasutada Vista baasil freebies, mis teevad üllatavalt head tööd Windows 7 ekraanide (boot & logon) rakendamiseks ka Vista. Selles juhendis kasutame väikest ja tasuta utiliiti Vista Visual Master. Mõni ku\nSee on kõigi Windows XP ja Vista kasutajate jaoks vajalik lugemisjuhend. Kuigi on olemas tuhandeid artikleid, mis on saadaval Vista ja XP alglaadimise kiirendamise kohta, seab see juhend peale rahvahulga, et see on spetsiaalselt IntoWindows poolt kirjutatud! See juhend näitab teile, kuidas Windowsi käivitamise aega alandada. A\nAero Snap, Aero Shake ja Aero Peek on kolm töölauafunktsiooni, mis on loodud Windows 7-ga. Kõik kolm funktsiooni aitavad teil oma tootlikkust parandada. Aero Snap on uus Windows 7 operatsioonisüsteemi funktsioon, mis võimaldab akende suurust muuta, korraldada või maksimeerida, lohistades neid töölaua servade ekraani. Aero S\nVarem sel nädalal teatasime, et Vista hoolduspakett 2 on testeritele vabastatud. Kui te ei saa oodata ametlikku vabastamist, on SP2 kohe võimalik saada. Täna saate väikest trikki tehes värskendada oma Vista SP1 SP2-le. Kui soovite maitseb Vista SP2, võite järgida alltoodud protseduuri, et saada see Windows Update'i kaudu. Niisi\nWindows Vista ei luba teil installida vaikimisi ühtegi kolmanda osapoole teemat, et installida mis tahes kolmanda osapoole teema, peate kasutama kas mõnda tarkvara või paigutatud faile. Siin näitan teile, kuidas paigaldada mõnda kolmandat osapoolt Vista teemasid väikese, tasuta ja tõhusa utiliidi Vista Glazz abil. Insta\nNii et see postitus võtab natuke teistsuguse nurga kui viimased. See tähendab, et ma kirjutan veel kord Windows 7 teemade kohta Vista kraamides. Nagu pealkiri ütleb, saate teada, kuidas muuta tegumiriba suurust (nupu abil) lihtsalt ilma registrifailidega mängimata. Kui olete Windows 7 teema installinud Vista, saate allpool toodud ilme. Se


Vastuvõetud tekstid - Thomas Cook Groupi pankroti mõjud - Neljapäev, 24. oktoober 2019\nDokumendi valik : Vali...RC-B9-0118/2019B9-0118/2019B9-0119/2019B9-0120/2019B9-0122/2019B9-0124/2019\nNeljapäev, 24. oktoober 2019 - Strasbourg\nThomas Cook Groupi pankroti mõjud\nEuroopa Parlamendi 24. oktoobri 2019. aasta resolutsioon kontserni Thomas Cook pankroti negatiivsete tagajärgede kohta ELi turismisektorile (2019/2854(RSP))\n– võttes arvesse Euroopa Liidu toimimise lepingu (ELi toimimise leping) artikli 6 punkti d,\n– võttes arvesse ELi toimimise lepingu artiklit 195,\n– võttes arvesse komisjoni 21. oktoobri 2019. aasta avaldust kontserni Thomas Cook pankroti tagajärgede kohta,\n– võttes arvesse Euroopa Parlamendi ja nõukogu 11. veebruari 2004. aasta määrust (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91(1),\n– võttes arvesse komisjoni 19. oktoobri 2007. aasta teatist „Jätkusuutliku ja konkurentsivõimelise Euroopa turismi strateegia“ (COM(2007)0621),\n– võttes arvesse komisjoni 30. juuni 2010. aasta teatist „Euroopa kui maailma soosituim turismisihtkoht – uus Euroopa turismi tegevuskava“ (COM(2010)0352),\n– võttes arvesse Euroopa Parlamendi ja nõukogu 24. septembri 2008. aasta määrust (EÜ) nr 1008/2008 ühenduses lennuteenuste osutamist käsitlevate ühiseeskirjade kohta(3), eelkõige artiklit 8 lennutegevusloa kehtivuse kohta ja artiklit 9 lennutegevusloa peatamise ja tühistamise kohta,\n– võttes arvesse oma 29. oktoobri 2015. aasta resolutsiooni uute ülesannete ja strateegiate kohta turismi edendamiseks Euroopas(4),\n– võttes arvesse oma 29. märtsi 2012. aasta resolutsiooni lennureisijatele kehtivate õiguste tõhususe ja rakendamise kohta(5),\n– võttes arvesse oma 25. novembri 2009. aasta resolutsiooni lennuettevõtja pankroti korral reisijatele makstava hüvitise kohta(6),\n– võttes arvesse komisjoni 18. märtsi 2013. aasta teatist reisijate kaitse kohta lennuettevõtja maksejõuetuse korral (COM(2013)0129), milles komisjon esitas meetmed reisijate kaitse parandamiseks lennuettevõtja maksejõuetuse korral, sealhulgas määruse (EÜ) nr 261/2004 parem jõustamine,\n– võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006 („EGFi määrus“)(7),\n– võttes arvesse komisjoni 20. veebruari 2014. aasta teatist „Euroopa ranniku- ja mereturismi majanduskasvu ja töökohtade strateegia“ (COM(2014)0086),\n– võttes arvesse oma 5. veebruari 2014. aasta seisukohta, mis võeti vastu esimesel lugemisel eesmärgiga võtta vastu Euroopa Parlamendi ja nõukogu määrus, millega muudetakse määrust (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta, ning määrust (EÜ) nr 2027/97 lennuettevõtja vastutuse kohta reisijate ja nende pagasi õhuveol(8),\n– võttes arvesse Euroopa Parlamendi ja nõukogu 25. novembri 2015. aasta direktiivi (EL) 2015/2302, mis käsitleb pakettreise ja seotud reisikorraldusteenuseid ning millega muudetakse määrust (EÜ) nr 2006/2004 ja Euroopa Parlamendi ja nõukogu direktiivi 2011/83/EL ning tunnistatakse kehtetuks nõukogu direktiiv 90/314/EMÜ(9),\n– võttes arvesse komisjoni 1. märtsi 2019. aasta teatist „Euroopa lennundusstrateegia: rangete sotsiaalstandardite säilitamine ja edendamine“ (COM(2019)0120),\n– võttes arvesse oma 14. novembri 2018. aasta resolutsiooni, mis käsitleb mitmeaastast finantsraamistikku aastateks 2021–2027 – parlamendi seisukoht kokkuleppe saavutamiseks(10),\n– võttes arvesse nõukogu 27. mai 2019. aasta järeldusi, milles käsitletakse turismisektori konkurentsivõimet kui ELi jätkusuutliku majanduskasvu, tööhõive ja sotsiaalse sidususe mootorit järgmisel kümnel aastal,\nA. arvestades, et Ühendkuningriigi ettevõtte Thomas Cook pankrot kahjustab tugevalt majandust, ELi siseturgu, tööhõivet, tarbijate usaldust ning inimeste vaba liikumist ELis ja kaugemalgi, sest tegemist on maailma suuruselt teise ja ühe vanima reisikorraldajaga;\nB. arvestades, et kontserni Thomas Cook likvideerimise tõttu on maailmas ohus 22 000 töökohta, millest 9000 asuvad Ühendkuningriigis, 2500 Hispaanias ja rohkem kui 1000 Kreekas; arvestades, et isegi kui nende töökohtade saatus on veel ebaselge, on sellel tõenäoliselt märkimisväärne mitmekordne järelmõju mitte ainult turismitööstusele ja transpordisektorile, vaid kogu ELi majandusele tervikuna;\nC. arvestades, et kontserni Thomas Cook pankroti põhjustasid mitmed tegurid, millest üks oli äriühingu suutmatus muuta oma ärimudelit ja teha uuendusi digitaalmajanduses konkureerimiseks; arvestades, et kontserni Thomas Cook finantsolukord oli Suurbritannia ametiasutustele juba varem hästi teada;\nD. arvestades, et kontsern Thomas Cook juhtis hotelle, kuurorte ja lennuettevõtjaid 16 riigis ja teenindas 19 miljonit inimest aastas ning tema tegevuse lõpetamine tingis erakordselt suure repatrieerimisoperatsiooni, sest enam kui 600 000 maailma eri paigus viibivat inimest tuli oma kodumaale tagasi toimetada;\nE. arvestades, et ainuüksi sel aastal on mitu lennuettevõtjat kuulutatud maksejõuetuks ning sellel on olnud tõsised tagajärjed ettevõtetele, turismile ja tarbijatele; arvestades, et 2019. aasta aprillis andis Ühendkuningriigi tsiviillennundusamet kontsernile Thomas Cook uue 12-kuulise tegevusloa;\nF. arvestades, et mitu liikmesriiki on teatanud sihipäraste meetmete võtmisest oma turismisektori toetamiseks, et leevendada kontserni Thomas Cook pankroti negatiivset mõju; arvestades, et ühtegi ELi toetusmehhanismi ei ole veel käivitatud;\nG. arvestades, et turism annab ligikaudu 4 % ELi SKPst ja pakub tööd hinnanguliselt 12,3 miljonile töötajale, mis moodustab vähemalt 5 % kõigist töökohtadest (rohkem kui 27 miljonit töötajat ja peaaegu 12 % kõigist töökohtadest, kui võtta arvesse seotud sektoreid); arvestades, et Euroopa on maailma sihtkohtade seas esikohal ja tema turuosa oli 2018. aastal 50,8 %; arvestades, et turism loob nii otseselt kui ka kaudselt 10,3 % ELi 28 liikmesriigi kogu SKPst ja prognooside kohaselt suureneb turismi osakaal 2027. aastaks 11,2 %-ni SKPst;\nH. arvestades, et turismisektor hõlmab äärmiselt erinevaid teenuseid ja ameteid, milles liikuvusel on otsustav tähtsus, ning sektori tegevuste üksikisikule suunatud iseloomu tõttu on vaja palju töötajaid; arvestades, et turism toimib olulise stiimulina paljude teiste majandussektorite jaoks; arvestades, et sektoris domineerivad väikesed ja keskmise suurusega ettevõtjad (VKEd), samuti füüsilisest isikust ettevõtjad, kelle tegevus loob turismist väga sõltuvates piirkondades töökohti ja annab tulu; arvestades, et turismisektor on erakordselt vastuvõtlik nii looduslikele kui ka inimeste põhjustatud ettenägematutele ohtudele;\nI. arvestades, et alates Lissaboni lepingu jõustumisest kuulub ELi pädevusse ka liikmesriikide tegevuse toetamine ja täiendamine turismi vallas; arvestades, et turismile ei ole ELi eelarves siiski konkreetset eelarverida ette nähtud, kuigi parlament nõudis oma 14. novembri 2018. aasta resolutsioonis, mis käsitleb mitmeaastast finantsraamistikku aastateks 2021–2027, et kestliku turismi jaoks nähtaks ette sihtotstarbeline eraldis;\nJ. arvestades, et turismisektoris on tugev nõudlus suurema ELi tasandil koordineerimise ja selge ELi turismipoliitika järele, millel oleks ka asjakohane eelarvetoetus;\nK. arvestades, et turism on ELi majandusarengu ja töökohtade loomise seisukohalt tähtis sektor ning et uue komisjoni prioriteedid (eelkõige see, mis käsitleb „inimeste kasuks töötava majanduse“ toetamist) peaksid seega kajastama sektori tähtsust ja selle vajadusi;\nL. arvestades, et kontserni Thomas Cook tegevuse lõpetamine on põhjustanud turismisektorile, tööhõivele ja kohalikele kogukondadele tõsist majanduslikku kahju ning toonud kaasa lennuühenduse katkemise mõnede ELi liikmesriikide territooriumide vahel; arvestades, et sektori konkurentsivõime parandamiseks ning selleks, et Euroopa jääks maailma soosituimaks turismisihtkohaks, mis soodustab majanduskasvu ning linnade ja piirkondade kestlikku arengut, on seetõttu vaja võtta sobivaid meetmeid;\nM. arvestades, et reisijatel on õigus ette nähtud teenuseid saada, sest nad on reisi eest tasunud juba enne teenuse osutamist; arvestades, et reisijatele tuleb kindlasti anda arusaadavat, täpset, õigeaegset ja kõigile kättesaadavat teavet; arvestades, et paljude tarbijate jaoks ei olnud selge, millised on nende õigused hüvitise saamiseks ja millised osad nende broneeringust on kindlustusega kaetud;\nN. arvestades, et Euroopa Parlament palus oma 15. jaanuari 2013. aasta resolutsioonis soovitustega komisjonile töötajate teavitamise ja nendega konsulteerimise ning restruktureerimise ettevalmistamise ja juhtimise kohta(11), et komisjon esitaks pärast sotsiaalpartneritega konsulteerimist õigusakti ettepaneku töötajate teavitamise ja nendega konsulteerimise ning restruktureerimise ettevalmistamise ja juhtimise kohta;\n1. peab äärmiselt murettekitavaks, et 600 000 inimest on kodust kaugel hätta sattunud ning paljud neist on reisi sihtkohta maha jäetud, ilma et oleks pakutud alternatiivset tagasireisi, mis tähendab sektori jaoks väga suurt õiguslikku ebakindlust ja märkimisväärset tarbijakaitse puudumist; tunneb muret ka selle üle, et Euroopas kaotasid tuhanded töötajad töö, tuhanded kohalikud tarnijad ja tütarettevõtted, kes on enamasti VKEd, on Thomas Cooki pankroti tõttu suurtes finantsraskustes, lisaks on tõsiselt kahjustada saanud ka kohalik majandustegevus ja kogukonnad ning Euroopa kui maailma peamise turismisihtkoha kuvand ja maine;\n2. märgib, et kontserni Thomas Cook tegevus hõlmas mitmeid valdkondi, nagu majutus, transport ja vaba aja veetmine, ning mõjutas eri liiki tarbijaid ja ettevõtjaid, mis tähendab, et selle kokkuvarisemine kuulub ELi ja liikmesriikide erinevate seaduste reguleerimisalasse;\n3. kutsub juhtumiga seotud liikmesriikide pädevaid asutusi üles tagama, et töö kaotanud Thomas Cooki töötajatele makstakse juba teenitud palgad täielikult välja;\n4. tunnustab liikmesriike kiire tegutsemise eest hädaolukorra kavade elluviimisel, et reisijad tagasi kodumaale toimetada, ning võtab teadmiseks muud meetmed, millega piirata Thomas Cooki pankroti mõju turismisektori töötajatele; kutsub komisjoni üles hindama, kuidas on kehtivad ELi õigusaktid ja liikmesriikide vastavad seadused sellele suurele päästeoperatsioonile vastanud, ning uurima, kuidas komisjon saaks tulevikus sarnases olukorras kiiresti ja tõhusalt osaleda;\n5. palub pädevatel asutustel analüüsida kontserni Thomas Cook likvideerimise põhjuseid – võttes seejuures arvesse asjaolu, et äriühingu finantsolukorra halvenemine oli Suurbritannia ametiasutustele juba teada, – et teha kindlaks, kas äkilise kokkuvarisemise vältimiseks oleks olnud võimalik võtta ennetavaid meetmeid; usub, et see peaks aitama tulevasi kriise ette aimata ja määrata kindlaks poliitikasuunad, et minimeerida ohte ELi jaoks nii olulises sektoris;\n6. rõhutab, et riiklikud järelevalveasutused peavad paremini jälgima lennuettevõtjate finantsolukorda, et Euroopa reisijad ei satuks sellise maksejõuetuse ohvriks, arvestades, et 2017. aasta algusest on pankrotti läinud 32 lennuettevõtjat; tuletab meelde, et määruse (EÜ) nr 1008/2008 suhtes viiakse praegu läbi mõju hindamist, ning see sisaldab peatükki lennuettevõtjate kohustuse kohta saada lennutegevusluba; kutsub komisjoni üles kaaluma selle määruse läbivaatamist, et volitada ametiasutusi lennuettevõtjate finantsolukorda paremini jälgima ja kriitilises olukorras reageerima;\n7. palub komisjonil teha kindlaks ELi rahastamisvahendid, millega saaks kompenseerida sektorile tekitatud kahju ja aidata parandada selle konkurentsivõimet, teha need vahendid kiiresti ja tõhusalt kättesaadavaks ning tagada tarbijakaitse kõrge tase; märgib, et kontserni Thomas Cook pankrotist tekkinud kriis ei ole üksiksündmus ning see võib tulevikus korduda; palub seetõttu komisjonil hinnata, kas oleks võimalik näha ette konkreetseid tegevusi ja/või meetmeid selliste olukordade kordumise vältimiseks, et tarbijakaitset ja reisijate õigusi veelgi suurendada;\n8. palub, et komisjon lisaks turismi oma strateegia prioriteetidesse ja nimetaks transpordiportfelli ümber „Transpordiks ja turismiks“;\n9. juhib tähelepanu sellele, et suurte struktuurimuutuste tõttu töö kaotanud isikud võivad saada abi Globaliseerumisega Kohanemise Euroopa Fondist (EGF); palub, et liikmesriigid, keda Thomas Cooki pankrot mõjutab, kasutaksid täielikult ära EGFi võimalused, eelkõige seoses VKEde ühistaotlustega; palub, et komisjon menetleks neid taotlusi võimalikult kiiresti EGFi määruses sätestatud aja jooksul ning pakuks liikmesriikidele vajalikku tuge, kui seda palutakse;\n10. rõhutab, et nendes turismipiirkondades olid ettevõtjad, eelkõige hotellid, juba teenuste osutamisega arvestanud, kuna järgmiseks turismihooajaks oli juba tehtud palju broneeringuid, enne kui kontsern Thomas Cook kokku varises, ning tunnistab seetõttu vajadust liikmesriikide toetuse järele, et tegeleda negatiivse mõjuga, mida see on paljudele ettevõtjatele avaldanud; julgustab ka liikmesriike ning kohalikke ja piirkondlikke ametiasutusi kasutama ära Euroopa Sotsiaalfondi pakutavaid võimalusi ning muid ELi, riigi, piirkonna ja kohaliku tasandi vahendeid; kutsub komisjoni ja liikmesriike üles koostama regulaarselt turismitööstusega seotud konkreetseid pakkumiskutseid, tuginedes vastavates fondides sätestatud prioriteetidele;\n11. kordab, kui tähtis on koostada ELi kestliku turismi strateegia koordineeritud ja konkreetsete meetmetega, nagu kriisijuhtimise mehhanism ning turismisektori tõhusa koostöö mehhanismid; palub, et komisjon looks turismile järgmises eelarveprojektis eraldi eelarverea, nagu Euroopa Parlament seoses mitmeaastase finantsraamistikuga 2021–2027 taotles;\n12. nõuab tungivalt, et liikmesriigid ja komisjon kaaluksid üksnes viimase abinõuna riigiabi meetmeid, mis võivad leevendada negatiivset majanduslikku mõju ettevõtjatele, linnadele, piirkondadele ja sihtkohtadele ning tõsiseid tagajärgi tööhõivele;\n13. palub komisjonil ja liikmesriikidel tagada, et maksejõuetusest mõjutatud töötajatele tagatakse väljateenitud töötasu ja pensionihüvitised;\n14. rõhutab, et on oluline tagada hästi toimiv transporditeenuste siseturg, säilitada töötajate ja tarbijate kõrgetasemeline kaitse ning parandada turismisektori ettevõtete konkurentsivõimet;\n15. on seisukohal, et Euroopa turismisektor peab palju paremini ära kasutama digitehnoloogiate ja digitaalse ühtse turu pakutavaid suurepäraseid võimalusi; kutsub komisjoni sellega seoses üles pakkuma ELi ettevõtetele vajalikku tuge üleminekuks digitaalsele majandusele ja uutele ärimudelitele ning toetama seda nii rahastamise kui ka koolitustega, samuti ärgitades digitaalsele majandustegevusele suunatud mõtteviisi;\n16. rõhutab, et vastastikusel usaldusel ja jagatud vastutusel põhinev pidev sotsiaalne dialoog kõigil tasanditel on üks paremaid vahendeid, et leida konsensuslikke lahendusi ja ühiseid lähenemisviise restruktureerimise juhtimiseks, ennustamiseks ja ennetamiseks; kutsub liikmesriike üles konsulteerima kõigi asjakohaste meetmete väljatöötamisel sotsiaalpartneritega; palub, et komisjon määraks riigi, piirkondliku ja kohaliku tasandi asutuste ning selle sektori VKEde võetud meetmete põhjal kindlaks parimad tavad, et töötada välja ELi ühine turismisektori strateegia; palub veel kord, et komisjon esitaks pärast sotsiaalpartneritega konsulteerimist seadusandliku ettepaneku töötajate teavitamise ja nendega konsulteerimise ning restruktureerimise ettevalmistamise ja juhtimise kohta, järgides Euroopa Parlamendi 15. jaanuari 2013. aasta resolutsioonis (töötajate teavitamise ja nendega konsulteerimise ning restruktureerimise ettevalmistamise ja juhtimise kohta)(12) antud üksikasjalikke soovitusi;\n17. kutsub komisjoni ja nõukogu üles hindama ja võtma vastu kõik vajalikud meetmed, et kaitsta ELi huve ning vältida selliseid olukordi tulevikus, ning tegema sellest kogemusest järeldusi, mida võtta arvesse tulevaste lennunduslepingute üle peetavatel läbirääkimistel;\n18. palub, et komisjon teavitaks Euroopa Parlamenti, kui Thomas Cooki pankroti kohta on uut teavet; rõhutab sellega seoses, et on oluline teada, kas lube väljaandvad asutused olid hinnanud Thomas Cook finantsolukorda, kas oli tuvastatud finantsprobleeme ja kas oleks olnud võimalik võtta meetmeid, et vältida tuhandete reisijate jätmist kodust kaugele;\n19. kutsub komisjoni üles kaaluma uusi meetmeid, et säilitada ettevõtte maksejõuetuse korral tarbijate ja töötajate kaitse; palub, et nõukogu võtaks võimalikult kiiresti vastu oma seisukoha määruse (EÜ) nr 261/2004 muutmise kohta lennureisijate õiguste jõustamise ja lennuettevõtja vastutuse piiride osas ning toetaks seisukohta, mille parlament võttis 2014. aasta veebruaris; peab kahetsusväärseks, et nõukogu ei ole suutnud viimase viie aasta jooksul kokkuleppele jõuda;\n20. kordab, et seoses määruse (EÜ) nr 261/2004 muutmisega lennureisijate õiguste jõustamise ja lennuettevõtjate vastutuse osas on vaja kohustuslikke mehhanisme, et säilitada maksejõuetuse või pankroti korral reisijate kaitse praegusel tasemel, sealhulgas tagatisfondide või kindlustuslepingute loomise kaudu, mille on sõlminud lennuettevõtjad ja mis tagavad abi, hüvitamise, kompenseerimise ja marsruudi muutmise; rõhutab, et reisijad, kes broneerisid eraldi teenuse, näiteks ühe lennu, peaksid saama sama kaitse nagu reisipaketi broneerinud reisijad, eriti kuna tarbijad broneerivad üha enam ainult lende; nõuab seetõttu tarbijate õiguste kõrgeimate standardite ühtlustamist transpordi-, majutus- ja turismisektoris;\n21. palub, et komisjon hõlbustaks parimate tavade vahetamist liikmesriikide vahel selle kohta, kuidas ettevõtete sulgemisega kõige paremini toime tulla, julgustades neid otsima näiteid õigussätetes, et püüda võimaluse korral leida ostja, et ettevõtete saaks tegevust jätkata hoolimata algsete omanike otsusest tegevus lõpetada;\n22. teeb presidendile ülesandeks edastada käesolev resolutsioon nõukogule ja komisjonile ning liikmesriikide valitsustele ja parlamentidele.\n(3) ELT L 293, 31.10.2008, lk 3.\n(4) ELT C 355, 20.10.2017, lk 71.\n(5) ELT C 257 E, 6.9.2013, lk 1.\n(6) ELT C 285 E, 21.10.2010, lk 42.\n(7) ELT L 347, 20.12.2013, lk 855.\n(8) ELT C 93, 24.3.2017, lk 336.\n(9) ELT L 326, 11.12.2015, lk 1.\n(10) Vastuvõetud tekstid, P8_TA(2018)0449.\n(11) Vastuvõetud tekstid, P7_TA(2013)0005\n(12) ELT C 440, 30.12.2015, lk 23.\nViimane päevakajastamine: 30. aprill 2020 Õigusteave - Privaatsuspoliitika


Video: Snuukri MM algas täieliku šokiga - tiitlikaitsja langes avaringis - Snuuker ja piljard - Postimees Sport: Värsked spordiuudised Eestist ja välismaalt\nVideo: Snuukri MM algas täieliku šokiga - tiitlikaitsja langes avaringis\n21. aprill 2018, 23:50\nInglismaal, Sheffieldis algas täna snuukri MM, mille avaringis sündis kohe väga suur üllatus, kui tiitlikaitsja Mark Selby kaotas 4:10 Joe Perry'le, kes on 43 eluaastaga tänavuse MMi vanim osaleja.\nKolmekordne maailmameister (2014, 2016, 2017) Selby jäi kiiresti 0:4 kaotusseisu ning lahkus hommikuse sessiooni lõpus saalist 2:7 kaotusseisus. Õhtul suutis ta küll vähendada vahe 4:8 peale, aga ei enamat. Perry võitis kaks järgmist frame'i ja jõudis 16 parema sekka.\nHUGE upset!#ilovesnooker @Betfred pic.twitter.com/IeL7o7dFjx\nPerry senine parim tulemus MMil on 2008. aasta poolfinaalikoht ning ta on karjääri jooksul võitnud ainult ühe ametliku turniiri. «Kui tabel loositi, sain vastaseks ühe kahest halvemast variandist. Pidin mängima oma parimal tasemel ja enamiku päevast see ka õnnestus,» sõnas Perry.\nSelby jaoks tõmbas kaotus MMi avaringis joone alla aastale, mis jäi tema tavapärastele standarditele selgelt alla. Selby võitis küll kaks turniiri, aga langes koguni seitmel puhul konkurentsist esimeses või teises ringis.\nÕhus on ka teine üllatus - viiekordne maailmameister Ronnie O'Sullivan jäi Stephen Maguire'i vastu kiiresti 0:4 kaotusseisu ning jätkab kohtumist pühapäeva hommikul 3:6 kaotusseisust.